open-index/open-wikipedia-markdown huggingface dataset:
സിർവെ പബ്ലിഷിംഗ് ഹൗസ് കൂട്ടക്കൊല

തുർക്കിയിലെ മലാറ്റ്യ എന്ന സ്ഥലത്ത് സിർവെ പബ്ലിഷിംഗ് ഹൗസിൽ 2007 ഏപ്രിൽ 18-ന് നടന്ന കൂട്ടക്കൊലയിൽ ബൈബിൾ പ്രസിദ്ധീകരണശാലയിലെ മൂന്ന് ജീവനക്കാരെ സുന്നി മുസ്ലീമുകളായ അഞ്ച് അക്രമികൾ ചേർന്ന് ആക്രമിക്കുകയും പീഡിപ്പിച്ച് കൊലപ്പെടുത്തുകയുമായിരുന്നു.

## അവലംബം

## കൂടുതൽ വായനയ്ക്ക്
* Carswell, Jonathan; Wright, Joanna: *Married to a Martyr - A Story of tragedy and Hope*. Authentic Media (2008), ISBN 978-1-8507-8785-3
* Carswell, Jonathan; Wright, Joanna; Baum, Markus: *Susanne Geske: "Ich will keine Rache" - Das Drama von Malatya*. Brunnen-Verlag, Gießen 2008, ISBN 978-3-7655-1985-7
* İsmail Saymaz, *Nefret - Malatya: Bir Milli Mutabakat Cinayeti* ("Hate - Malatya: A Murder of National Consensus"), Kalkedon Yayıncılık, 2011.

## പുറത്തേയ്ക്കുള്ള കണ്ണികൾ
* Video of Malatya Martyr Necati Aydın's son at his father's memorial service with English subtitles 
* Video of Malatya Martyr Tilmann Geske's daughter at her father's memorial service with English subtitles 
* Malatya Martyrs short music video 
* "German Seminary Investigates Malatya Murders" . May 1, 2007. 
* "Martyrs Killed by Conspiracy: Investigation links Malatya murders to cabal of generals, politicians". Damaris Kremida. *[[Christianity Today]]*. July 2009.
പെട്രോമാക്സ്

ഉയർന്ന മർദ്ദത്തിലുള്ള മണ്ണെണ്ണയുപയോഗിച്ചു കത്തുന്ന റാന്തൽ വിളക്കിൻറെ ഒരു ബ്രാന്റ് പേരാണ് **പെട്രോമാക്സ്**. മാന്റിൽ എന്ന തരം തിരിയാണ് ഇതിൽ ഉപയോഗിക്കുന്നത്. പാരഫിൻ ലാമ്പ്, ടില്ലി ലാമ്പ് കോൾമാൻ ലാമ്പ് എന്നീ പേരുകളിലും ഇതേ സംവിധാനമുള്ള ദീപങ്ങൾ അറിയപ്പെടുന്നുണ്ട്. 

## ചരിത്രം
ബെർലിനിലെ എഹ്രിച്ച് & ഗ്രേറ്റ്സ് എന്ന കമ്പനിയാണ് ഈ റാന്തൽ വികസിപ്പിച്ചത്. ഇതിന്റെ പ്രസിഡന്റായിരുന്ന  മാക്സ് ഗ്രേറ്റ്സ് (1851–1937) എന്നയാളായിരുന്നു ഇതിന്റെ രൂപകല്പന നിർവഹിച്ചവരിൽ പ്രധാനി. മണ്ണെണ്ണ വാതകമാക്കാനുള്ള രീതിയാണ് ഇദ്ദേഹം ആവിഷ്കരിച്ചത്. പെട്രോളിയം, മാക്സ് ഗ്രേറ്റ്സ് എന്നീ പേരുകളിൽ നിന്നാണ് പെട്രോമാക്സ് എന്ന പേരുവന്നത്. 

ഈ രൂപകല്പന ഇപ്പോഴും ഉപയോഗിക്കപ്പെടുന്നുണ്ട്. മിക്ക രാജ്യങ്ങളിലും ഇത്തരം ദീപങ്ങൾ പെട്രോമാക്സ് എന്നാണറിയപ്പെടുന്നത്. ഇതേ ഡിസൈൻ അടുപ്പുണ്ടാക്കാനും ഉപയോഗിക്കപ്പെട്ടിരുന്നു.

പല രാജ്യങ്ങളിലും "പെട്രോമാക്സ്" ഒരു ട്രേഡ് മാർക്കാണ്. ഉദാഹരണത്തിന് അമേരിക്കയിൽ ബ്രൈറ്റ് ലൈറ്റ് ഇൻക്., ജർമനിയിലും ചില യൂറോപ്യൻ രാജ്യങ്ങളിലും പെലാം ഇന്റർനാഷണൽ ലിമിറ്റഡ് എന്നീ കമ്പനികളുടെ കൈവശമാണ് ഈ ട്രേഡ് മാർക്ക് നിലവിലുള്ളത്. 

ഇന്ത്യയിൽ പ്രഭാത് എന്ന കമ്പനിയും ചൈനയിൽ ടവർ എന്ന കമ്പനിയും ഈ രൂപകൽപ്പന പകർത്തിയിട്ടുണ്ട്.

## ഇതും കാണുക
*മണ്ണെണ്ണവിളക്ക്
*‌പ്രകാശസ്രോതസ്സുകളുടെ പട്ടിക

## പുറത്തേയ്ക്കുള്ള കണ്ണികൾ
*Petromax USA 
*US Petromax lanterns
*Petromax in Argentina 
*www.petromax.nl
*Short History of Petromax and Graetz
*Historical Lamp Forum 

വർഗ്ഗം:വിളക്കുകൾ
ചൂട്ടുപടയണി

ലഘുചിത്രം|വലത്ത്‌|വളവനാട് ദേവീക്ഷേത്രം
ലഘുചിത്രം|വലത്ത്‌|choottu padayani valavanadu Devi temple 2014
തെക്കൻ കേരളത്തിലെ തീരപ്രദേശങ്ങളിലുള്ള ദേവീക്ഷേത്രങ്ങളിലെ ഉത്സത്തോടനുബന്ധിച്ച് നടത്തുന്ന അനുഷ്ഠാനപരമായ ഒരു ചടങ്ങാണ് **ചൂട്ടുപടയണി**. ഉണങ്ങിയ തെങ്ങോലകൾ ചേർത്ത് മെടഞ്ഞുണ്ടാക്കിയ ചൂട്ട് ആണ് പ്രധാന വസ്തു. നേർച്ച കഴിക്കുന്ന വ്യക്തിയുടെ ഭവനത്തിൽ നിന്ന് തീ കൊളുത്തിയ ചൂട്ട് വാദ്യമേളങ്ങളുടെ അകമ്പടിയോടെ ക്ഷേത്രത്തിലേക്ക് കൊണ്ടുപോകുന്നു. കത്തിച്ച ചൂട്ട് തീരുന്നതിനനുസരിച്ച് അടുത്തത് കത്തിക്കും . എല്ലാവരും ആഹ്ലാദ നൃത്തചുവടുകൾ വച്ചുകൊണ്ടായിരിക്കും പോവുക. ക്ഷേത്ര സമീപം എത്തുമ്പോഴേക്കും ചൂട്ടുകളുടെ എണ്ണം വർദ്ധിക്കും. ക്ഷേത്രഅതിർത്തിയിൽ വച്ച് പൂജാരിയും സംഘവും ചൂട്ടു പടയണിക്കാരെ സ്വീകരിക്കും . തുടർന്ന് വാദ്യമേളം, പൂത്തിരി, പടക്കം, കരിമരുന്ന് പ്രയോഗം തുടങ്ങിയവയോടുകൂടി ക്ഷേത്രസന്നിധിയിലെത്തും.  ക്ഷേത്രത്തിനു മുൻപിൽ ചൂട്ടുകൾ കോട്ടപോലെ   നാട്ടി തീകൊളുത്തും ഭക്തർ ചൂട്ടുകൾക്കിടയിലുള്ള സ്ഥലത്ത് ആനന്ദനൃത്തം ആടും. എറണാകുളം ജില്ലയിലെ വൈപ്പിനിലുള്ള പള്ളത്താംകുളങ്ങരെ ഭഗവതി ക്ഷേത്രത്തിലെ താലപ്പൊലിയോടനുബന്ധിച്ച് ചൂട്ടു പടയണി നടത്താറുണ്ട്. താലപ്പൊലി കഴിഞ്ഞ് മൂന്നു ദിവസത്തിനു ശേഷം ആൾത്തൂക്കം നടക്കുന്ന ദിവസം വെളുപ്പിനാണ് ഇവിടെ ചൂട്ടു പടയണി നടക്കുന്നത്.  
## വളവനാട് ചൂട്ടുപടയണി
ചേർത്തല, ആലപ്പുഴ പ്രദേശങ്ങളിലെ ക്ഷേത്രങ്ങളിൽ ചൂട്ടു പടയണി ന‍ടന്നിരുന്നുവെങ്കിലും ഇപ്പോൾ അവ ചുരുക്കം ചില ക്ഷേത്രങ്ങളിലെ നടക്കുന്നുള്ളു. അവയിൽ പ്രധാനപ്പെട്ട ഒരു ക്ഷേത്രമാണ് ആലപ്പുഴ ജില്ലയിലെ വളവനാട്   വളവനാട് ദേവീക്ഷേത്രം. ചൂട്ടുകളുടെ ലഭ്യതക്കുറവ്, അപകട സാധ്യത തുടങ്ങിയവ ഈ പടയണിയുടെ പ്രചാരം കുറക്കുന്നതിന് കാരണമായി. എന്നാൽ ഇന്നും ആചാരാനുഷ്ഠാനങ്ങളോടെ ഇവിടെ ചൂട്ട് പടയണി നടത്തുന്നു.



വർഗ്ഗം:പടയണി
ജെന്നിഫർ ലോറൻസ്

ഒരു അമേരിക്കൻ അഭിനേത്രിയാണ് **ജെന്നിഫർ ഷ്രേഡർ ലോറൻസ്**(ജനനം: ഓഗസ്റ്റ് 15, 1990). *[[ദി ബിൽ എംഗ്‌വാൾ ഷോ]]* എന്ന ടെലിവിഷൻ പരമ്പരയിലാണ് ആദ്യമായി ഒരു പ്രധാന വേഷം ചെയ്തത്. 

2010-ൽ *[[വിന്റേഴ്സ് ബോൺ]]* എന്ന ചിത്രത്തിലൂടെ മികച്ച നടിക്കുള്ള അക്കാഡമി അവാർഡിനായി നാമനിർദ്ദേശം ചെയ്യപ്പെട്ട രണ്ടാമത്തെ ഏറ്റവും പ്രായം കുറഞ്ഞ വ്യക്തിയായി. 2012-ൽ *[[സിൽവർ ലൈനിംഗ്സ് പ്ലേ ബുക്ക്]]* എന്ന ചിത്രത്തിലെ അഭിനയത്തിലൂടെ മികച്ച നടിക്കുള്ള ഓസ്ക്കാർ, ഗോൾഡൻ ഗ്ലോബ് എന്നിവയടക്കം നിരവധി പുരസ്ക്കാരങ്ങൾ നേടി. ഇതിലൂടെ മികച്ച നടിക്കുള്ള ഓസ്ക്കാർ നേടിയ രണ്ടാമത്തെ ഏറ്റവും പ്രായം കുറഞ്ഞ വ്യക്തിയായി. 2013-ൽ അമേരിക്കൻ ഹസ്ൽ എന്ന ചിത്രത്തിലെ പ്രകടനത്തിന് മികച്ച സഹനടിക്കുള്ള ഗോൾഡൻ ഗ്ലോബ്, ബാഫ്റ്റ പുരസ്ക്കാരങ്ങൾ നേടി. ജനപ്രീതിയാർജ്ജിച്ച *എക്സ്-മെൻ*, *ഹംഗർ ഗെയിംസ്* ചലച്ചിത്ര പരമ്പരകളിലൂടെ നിരൂപകപ്രശംസയ്ക്കൊപ്പം ബോക്സ് ഓഫീസ് ചരിത്രത്തിലെ ഏറ്റവും മികച്ച ആക്ഷൻ നായിക എന്ന ബഹുമതി നേടി.

അമേരിക്കയിലെ ഏറ്റവും പ്രതിഭാശാലിയായ യുവനടി എന്ന് റോളിംഗ് സ്റ്റോൺ മാസിക ജെന്നിഫറിനെ വിശേഷിപ്പിച്ചിട്ടുണ്ട്. 2013-ൽ ടൈം മാഗസിൻ പ്രസിദ്ധീകരിച്ച ‘ലോകത്തിലെ ഏറ്റവും സ്വാധീനശക്തിയുള്ള 100 വ്യക്തിതങ്ങളിൽ’ ഇടം നേടി. ഇതേ വർഷം തന്നെ വിനോദരംഗത്തെ ഏറ്റവും ശക്തയായ വനിതയായി ജെന്നിഫറിനെ എൽ മാഗസിൻ തിരഞ്ഞെടുത്തു.
## ആദ്യകാലജീവിതം
ലോറൻസ് ലൂയിസ് സ്വിൽ കെന്റക്കിയിലാണ് ജനിച്ചുവളർന്നത്. അവൾ കാരെന്റെയും ഗാരി ലോറൻസിന്റെയും മകളാണ്. അവൾക്ക് ബെൻ ബ്ലൈൻ എന്ന് രണ്ട് മൂത്ത സഹോദരന്മാരും ഉണ്ട്. പതിനാലാം വയസ്സിൽ അവൾ അഭിനയത്തെ പിന്തുടരാൻ തീരുമാനിച്ചു. അവൾ ഒരു നല്ല ഏജന്റിനെ തിരഞ്ഞ് ന്യൂയോർക്കിലെക്കു പോയി. ഹോളിവുഡ്ഡിൽ വിജയം കൈവരിക്കാനായി അവൾ കമിർ എന്ന സ്കൂളിൽ ചേർന്നു. അവൾ അഭിനയത്തോടുകൂടി അവളുടെ മാതാപിതാക്കൾ നടത്തിയിരുന്ന കുട്ടികളുടെ സമ്മർ കാമ്പിൽ നേർസായും നിന്നിരുന്നു.

## അവലംബം

## പുറത്തേക്കുള്ള കണ്ണികൾ

* 
* ജെന്നിഫർ ലോറൻസ് ഫൗണ്ടേഷൻ 
* 
* ജെന്നിഫർ ലോറൻസ് , ദി ബയോഗ്രഫി ചാനൽ
* ജെന്നിഫർ ലോറൻസ്  , ഫാന്റാംഗോ
*  ജെന്നിഫർ ലോറൻസ് , ന്യൂയോർക്ക് ടൈംസ്
* ജെന്നിഫർ ലോറൻസ് , റോട്ടൺ ടുമാറ്റോസ്

വർഗ്ഗം:1990-ൽ ജനിച്ചവർ
വർഗ്ഗം:അമേരിക്കൻ ചലച്ചിത്ര നടിമാർ
വർഗ്ഗം:അമേരിക്കൻ ടെലിവിഷൻ നടിമാർ
വർഗ്ഗം:അമേരിക്കൻ ഫെമിനിസ്റ്റുകൾ
വർഗ്ഗം:ജീവിച്ചിരിക്കുന്നവർ
ഷഹീർ ഷെയ്ഖ്

**ഷഹീർ ഷെയ്ഖ്**(1984 മാർച്ച് 26) ഇന്ത്യ ഡിസ്നി ചാനലിലെ 'ക്യാ മസ്തി ഹെ ലൈഫ് ' ൽ  വീർ മെഹ്റ,സി ടിവിയിലെ ഝാൻസി കി റാണിയിൽ നാനാ സിഹിബ്  എന്നീ കഥാപാത്രങ്ങളുടെ അവതരണത്തിലൂടെ പ്രശസ്തനായ ഒരു ഇന്ത്യൻ അഭിനേതാവാണ്. 

### ചെറുപ്പകാലം
ജമ്മുകാശ്മീരിൽ ബധർവ ജില്ലയിൽ ഒരു ഇസ്ലാം കുടുംബത്തിലാണ് ഷഹീർ ഷെയ്ഖ് ജനിച്ചത്. ജമ്മുവിലെ ഹരി സിങ് ഹയർസെക്കണ്ടറി സ്കൂളിൽ സെക്കണ്ടറി വിദ്യാഭ്യാസം പൂർത്തിയാക്കി. പുനെയിലെ ന്യൂ ലോ കോളേജ്, ഭാരതി വിദ്യാപീഠ സർവ്വകലാശാല എന്നിവിടങ്ങളിൽ വച്ച് ബിരുദപഠനം പൂർത്തിയാക്കി. ഇപ്പോൾ മുംബൈയിലാണ് താമസിക്കുന്നത്. 
### ഒദ്യോഗിക ജീവിതം
ഒരു ഫോട്ടോഗ്രാഫറും മോഡലും ആയിരുന്ന സഹീർ ഷെയ്ഖ് തന്റെ അഭിനയജീവിതം തുടങ്ങിയത്  Disney Channel India ക്യാ മസ്തി ഹെ ലൈഫ് ൽ  വീർ മെഹ്റ,സി ടിവിയിലെ ഝാൻസി കി റാണിയിൽ നാനാ സിഹിബ്  എന്നീ കഥാപാത്രങ്ങളിലൂടെയാണ്.
## ടെലിവിഷൻ

### പുരസ്കാരങ്ങൾ

## അവലംബം
അന്തരീയം

പ്രാചീന വേദകാലത്ത് ധരിച്ചിരുന്ന വസ്ത്രങ്ങളിൽ പ്രധാനപ്പെട്ട ഒന്നാണ് **അന്തരീയം**. അന്തരീയം, ഉത്തരീയം, കായബന്ധം എന്നീ മൂന്നു വസ്ത്രങ്ങൾ ചേരുന്നതായിരുന്നു സാധാരണജനങ്ങളുടെ സാമാന്യവേഷം.  അരയ്ക്കു താഴെ ധരിക്കുന്ന മുണ്ടു പോലുള്ള ഒരു ഒറ്റവസ്ത്രമാണ് അന്തരീയം. അന്തരീയത്തെ ഉറപ്പിച്ചു നിർത്താൻ അരയ്ക്കു ചുറ്റും ബൽറ്റ് പോലെ കെട്ടുന്ന തുണിയാണ് കായബന്ധം. അരയ്ക്കു മുകളിൽ ഉടലിനെ മറയ്ക്കാൻ ധരിക്കുന്ന വസ്ത്രമാണ് ഉത്തരീയം. അലങ്കാരങ്ങളിലുള്ള വ്യത്യാസം ഒഴിച്ചാൽ സ്ത്രീകളുടെയും പുരുഷന്മാരുടെയും വസ്ത്രധാരണരീതി ഒരുപോലെയായിരുന്നു.

## ധരിക്കുന്ന വിധം

കാലുകൾക്കിടയിലൂടെ എടുത്ത് അന്തരീയം ധരിക്കുന്ന രീതിയെ കച്ഛാ ശൈലി എന്നറിയപ്പെടുന്നു. അന്തരീയം പല തരത്തിലാണ് പ്രാചീന കാലത്ത് ആളുകൾ ധരിച്ചിരുന്നത്. ധരിക്കുന്ന ആളുടെ സാമൂഹ്യസ്ഥിതി, പ്രായം, ലിംഗം തുടങ്ങിയ ഘടകങ്ങളുടെ അടിസ്ഥാനത്തിൽ അന്തരീയത്തിന്റെ നീളം, ധരിക്കുന്ന രീതി, അലങ്കാരങ്ങളുടെ സാന്നിധ്യം ഒക്കെ മാറിയിരുന്നു. തുടയുടെ മേൽഭാഗവും ഗുഹ്യഭാഗങ്ങളും മാത്രം മറയുന്ന രീതിയിൽ മുതൽ പാദം വരെ മറയുന്ന രീതിയിൽ വരെ അന്തരീയം ധരിച്ചിരുന്നു. സ്ത്രീകൾ ധരിക്കുന്ന അന്തരീയം ആദ്യകാലത്ത് അതാര്യമായിരുന്നെങ്കിലും പിൽക്കാലത്ത് ക്രമേണ കൂടുതൽ കൂടുതൽ സുതാര്യമായി വന്നു. സ്ത്രീകൾ അന്തരീയത്തോടൊപ്പം പട്ക എന്നൊരു അലങ്കാരവും കൂടി ധരിച്ചിരുന്നു.

പിൽക്കാല ബുദ്ധമതസാമ്രാജ്യങ്ങളുടെ കാലത്തും അന്തരീയം വ്യാപക പ്രചാരത്തിലുണ്ടായിരുന്നു, അക്കാലത്ത് രാജ്ഞിമാർ പോലും അന്തരീയം ധരിച്ചിരുന്നു എന്ന് നാഗാർജ്ജുനകൊണ്ടയിൽ നിന്നു ലഭിച്ച ശില്പങ്ങൾ തെളിയിക്കുന്നു.

അന്തരീയത്തെ കുറിച്ച് പല സംസ്കൃതഗ്രന്ഥങ്ങളിലും പരാമർശിക്കുന്നുണ്ട്. അന്തരീയത്തിൽ നിന്നുണ്ടായിട്ടുള്ള ഒരു വസ്ത്രമാണ് ആധുനിക വസ്ത്രമായ ധോത്തി. 
## അവലംബങ്ങൾ

വർഗ്ഗം:വസ്ത്രധാരണം
തിരുവനന്തപുരം ലൈറ്റ് മെട്രോ

തിരുവനന്തപുരം നഗരത്തിലെ പൊതു യാത്രാ സൗകര്യം മെച്ചപ്പെടുത്താൻ തയ്യാറാക്കിയ മെട്രോ ഡെൽഹി മെട്രോയുടെയും കേരളസർക്കാറിന്റെയും കീഴിൽ വിഭാവനം ചെയ്തിരിക്കുന്നു. പൂർണ്ണമായും യാന്ത്രികമായ (മനുഷ്യ-ഇടപെടൽ വളരെ കുറച്ചുമാത്രം ആവശ്യമായ) ഇതിൽ ട്രെയിൻ ഓടിക്കാനും ടിക്കറ്റു കൊടുക്കാനും വരെ യന്ത്രങ്ങളെ ഉപയോഗിക്കുന്നു. ആദ്യം മോണോറെയിൽ ഉപയോഗിക്കനായിരുന്നു തീരുമാനം. ഇതിന്റെ പ്രാരംഭനടപടികളിൽ വന്ന സാങ്കേതിക തടസ്സങ്ങൾ മൂലം 2014 ആഗസ്റ്റിൽ ഈ പദ്ധതി ഉപേക്ഷിക്കപ്പെട്ടു. പകരം ലൈറ്റ് മെട്രോ ഉപയോഗിക്കാൻ തീരുമാനിച്ചു.  റൂട്ടിൽ വ്യത്യാസമില്ല. ദില്ലി മെട്രോ റെയിൽ കോർപ്പറേഷനോട് ലൈറ്റ് മെട്രോയെക്കുരിച്ച് പഠനം നടത്താൻ കേരളസർക്കാർ ആവശ്യപ്പെട്ടിറ്റുണ്ട്.

(മംഗലപുരത്തെ) ടെക്നോസിറ്റി - കരമന ആദ്യഘട്ടവും കരമന - നെയ്യാറ്റിന്കര രണ്ടാംഘട്ടവും ആയിരിക്കും. 19 സ്റ്റേഷനുകളാണ് ആദ്യഘട്ടത്തിലുള്ളത്. ടെക്നോസിറ്റി, പള്ളിപ്പുറം, കണിയാപുരം, കഴക്കൂട്ടം, കഴക്കൂട്ടം ജങ്ഷൻ, കാര്യവട്ടം, ഗുരുമന്ദിരം, പാങ്ങപ്പാറ, ശ്രീകാര്യം, പോങ്ങുമ്മൂട്, ഉള്ളൂർ, കേശവദാസപുരം, പട്ടം, പ്ലാമൂട്, പാളയം, സെക്രട്ടേറിയറ്റ്, തംബാനൂർ, കിള്ളിപ്പാലം, കരമന എന്നിവയാകും ആദ്യഘട്ടത്തിലെ സ്റ്റേഷനുകൾ. 22 കിലോമീറ്ററാണ് നീളം.

## അവലംബങ്ങൾ

വർഗ്ഗം:കേരളത്തിലെ ഗതാഗതം‎
വർഗ്ഗം:ഇന്ത്യയിലെ മെട്രോ റെയിൽ ഗതാഗതം
പെരിയാർ കല്ലൊട്ടി

കേരളത്തിൽ മാത്രം കാണപ്പെടുന്ന ഇനം ശുദ്ധജല മത്സ്യം ആണ് **തേക്കടി കല്ലൊട്ടി** (). പെരിയാറിൽ തേക്കടിയിൽ മാത്രം കാണപ്പെടുന്ന ഇവ ഇന്ന് വംശനാശത്തിന്റെ വക്കിലാണ്. ഇവയുടെ ശാസ്ത്രീയ നാമം ഗാരാ പെരിയാൻസിസ്() എന്നാണ്. പെരിയാർ കടുവാ സങ്കേതത്തിലെ വനത്തിനുള്ളിൽ വെറും 20 ചതുരശ്ര കിലോമീറ്റർ മാത്രം വിസ്തൃതിയുള്ള പരിമിതമായ സ്ഥലത്തു കാണപ്പെടുന്ന ഇവ ഇപ്പോൾ **ഭേദ്യമായവ** എന്ന ഗണത്തിൽ പെടുത്തിയിട്ടുള്ളവയാണ്. ഇതുവരെയും പെരിയാറിന്റെ താന്നിക്കുടിക്കും മ്ലാപ്പാറക്കും മുകളിൽ ഭാഗങ്ങളിൽ മാത്രമാണ് ഇവയെ കാണപ്പെട്ടിട്ടുള്ളത്.

ഇവയുടെ സ്വാഭാവികമായ ആവാസ വ്യവസ്ഥയിലെ വിദേശീയമായ മത്സ്യജാതികളുടെ കൃത്രിമമായ നിക്ഷേപം ഇവയുടെ വംശനാശത്തിനെ ത്വരിതപ്പെടുത്തുന്നുണ്ട്.

## ചിത്രശാല

പ്രമാണം:Fishes from periyar river (3).JPG|പെരിയാർ കല്ലൊട്ടി, പെരിയാറിൽ നിന്നും.

## അവലംബം

വർഗ്ഗം:പെരിയാറിലെ തദ്ദേശീയ മത്സ്യങ്ങൾ
വർഗ്ഗം:മത്സ്യങ്ങൾ
ഗാസയുടെ ഇസ്ലാമികവൽക്കരണം

ഗാസ സ്ട്രിപ്പിൽ ഇസ്ലാമിക നിയമങ്ങളും പാരമ്പര്യരീതികളും അടിച്ചേൽപ്പിക്കുന്നതിനെയാണ് **ഗാസയുടെ ഇസ്ലാമികവൽക്കരണം** എന്നു വിളിക്കുന്നത്. 1980-കൾക്കു ശേഷം ഗാസയിൽ ഇസ്ലാമിക വിഭാഗങ്ങളുടെ സ്വാധീനം വർദ്ധിച്ചിട്ടുണ്ട്. തിരഞ്ഞെടുപ്പിലൂടെ അധികാരത്തിൽ വന്നശേഷം 2007 ജൂണിൽ ഹമാസ് ബലപ്രയോഗത്തിലൂടെ സെക്യുലാർ നിലപാടുകാരനായ മെഹ്മൂദ് അബ്ബാസിനോട് കൂറുള്ള സുരക്ഷാ ഉദ്യോഗസ്ഥരെ പുറത്താക്കി ഈ പ്രദേശത്തിന്റെ അധികാരം പിടിച്ചെടുത്തശേഷം ഇസ്ലാമിക നിയമങ്ങളും പാരമ്പര്യരീതികളും അടിച്ചേൽപ്പിക്കുന്നത് വർദ്ധിച്ചിട്ടുണ്ട്. ആഭ്യന്തരയുദ്ധം അവസാനിച്ചശേഷം ഹമാസ് “ഗാസ സ്ട്രിപ്പിൽ സെക്യുലറിസത്തിനും മതവിരുദ്ധതയ്ക്കും അവസാനമായി” എന്ന് പ്രഖ്യാപിക്കുകയുണ്ടായി. 1989-ൽ സുഡാനിൽ ഒമാർ അൽ ബഷീർ അധികാരത്തിൽ വന്ന പട്ടാളവിപ്ലവത്തിനുശേഷം മുസ്ലീം ബ്രദർ‌ഹുഡിനോട് ബന്ധമുള്ള ഒരു വിഭാഗത്തിന് വലിയ ഒരു ഭൂവിഭാഗത്തിനുമേൽ നിയന്ത്രണം ലഭിച്ച സംഭവമായിരുന്നു ഇത്. ഹമാസിന്റെ ഇത്തരം ശ്രമങ്ങൾ പല സ്വാതന്ത്ര്യങ്ങളും ഹനിക്കുന്നതായി ഗാസയിലെ മനുഷ്യാവകാശ സംഘടനകൾ ആരോപണമുന്നയിച്ചിട്ടുണ്ട്.

ഹമാസ് ഒരു ഇസ്ലാമിക എമിറേറ്റ് സ്ഥാപിക്കുവാൻ ശ്രമിക്കുകയാണെന്നുള്ള ആരോപണം ഇസ്മായീൽ ഹനിയ ഔദ്യോഗികമായി നിരാകരിച്ചിട്ടുണ്ട്. എന്നിരുന്നാലും ജോനാഥൻ ഷാൻസർ അഭിപ്രായപ്പെടുന്നത് 2007-ലെ അട്ടിമറിക്കുശേഷം ഗാസയിൽ താലിബാൻ വൽക്കരണത്തിന്റെ ലക്ഷണങ്ങൾ കാണുന്നുണ്ടെന്നാണ്. ഹമാസ് ഭരണകൂടം സ്ത്രീകൾക്കുമേൽ വളരെ കഠിനമായ നിയമങ്ങൾ നടപ്പിലാക്കുകയും പാശ്ചാത്യ, ക്രൈസ്തവ സംസ്കാരവുമായി ബന്ധമുള്ള പ്രവർത്തനങ്ങൾ നിരുത്സാഹപ്പെടുത്തുകയും, മുസ്ലീങ്ങളല്ലാത്ത ന്യൂനപക്ഷങ്ങളെ അടിച്ചമർത്തുകയും ശരിയത്ത് നിയമം നടപ്പാക്കുകയും ചെയ്യുന്നത് ഈ പ്രവർത്തനത്തിന്റെ ഭാഗമാണ്.  ശരിയത്ത് നിയമങ്ങൾ നടപ്പാക്കുവാനായി മത പോലീസിനെയും ഏർപ്പെടുത്തിയിട്ടുണ്ട്.

## അവലംബം
തേക്കടി പാണ്ടൻ കൊയ്മ

കേരളത്തിൽ മാത്രം കാണപ്പെടുന്ന ഇനം ശുദ്ധജല മത്സ്യം ആണ് **തേക്കടി പാണ്ടൻ കൊയ്മ**. ഇതിന്റെ ശാസ്ത്രീയനാമം നെമാകെ‌യ്‌ലസ് മേനോനി  () എന്നാണ്.

പെരിയാറിൽ തേക്കടിയിൽ മാത്രം കാണപ്പെടുന്ന ഇവ ഇന്ന് വംശനാശത്തിന്റെ വക്കിലാണ്. വിദേശീയമായ മത്സ്യജാതികളുടെ കൃത്രിമമായ നിക്ഷേപമാണ് ഇവയുടെ വംശനാശത്തിനെ ത്വരിതപ്പെടുത്തുന്നത്.

## അവലംബം

വർഗ്ഗം:പെരിയാറിലെ തദ്ദേശീയ മത്സ്യങ്ങൾ
വർഗ്ഗം:മത്സ്യങ്ങൾ
ചൂവെറ്റെൽ എജിയോഫോർ

ചലച്ചിത്രം, ടെലിവിഷൻ, തിയറ്റർ മേഖലകളിൽ പ്രശസ്തനായ ഒരു ബ്രിട്ടീഷ് നടനാണ് **ചൂവെറ്റെൽ എജിയോഫോർ**(ജനനം: 10 ജൂലൈ1977). 

19-ആം വയസ്സിൽ സ്പിൽബർഗ്ഗിന്റെ *അമിസ്റ്റഡ്* എന്ന ചിത്രത്തിലൊരു ചെറിയ വേഷം ചെയ്തു. 2006-ൽ *ബാഫ്റ്റ ഓറഞ്ച് റൈസിങ്ങ് സ്റ്റാർ* പുരസ്ക്കാരത്തിനർഹനായി. 2008-ൽ *ഒഥല്ലോ* എന്ന നാടകത്തിലെ അഭിനയത്തിന് മികച്ച നടനുള്ള ലോറൻസ് ഒളിവിയർ അവാർഡ് ലഭിച്ചു. ഇതേ വർഷം തന്നെ *ഓർഡർ ഓഫ് ദി ബ്രിട്ടീഷ് എംപയർ* എന്ന ബഹുമതിക്കർഹനായി. 2013-ൽ 12 ഇയേഴ്സ് എ സ്ലേവ് എന്ന ചിത്രത്തിൽ *സോളമൻ നോർതപ്പ്* എന്ന കഥാപാത്രം ചൂവെറ്റെലിന് മികച്ച നടനുള്ള ബാഫ്റ്റ പുരസ്ക്കാരം നേടിക്കൊടുത്തു.

ചൂവെറ്റെലിന്റെ മാതാപിതാക്കൾ നൈജീരിയൻ വംശജരാണ്. അച്ഛൻ അരിൻസെ എജിയോഫോർ ഭിഷഗ്വരനും അമ്മയായ ഒബിയാജുലു എജിയോഫോർ ഫാർമസിസ്റ്റുമാണ്. സി.എൻ.എൻ. കറസ്പോണ്ടന്റായ സയിൻ ആഷർ എജിയോഫോർ ഇളയ സഹോദരിയാണ്. ചൂവെറ്റെലിന്റെ 11-ആം വയസ്സിൽ നൈജീരിയയിൽ നടന്ന ഒരു കാറപകടത്തിൽ അച്ഛൻ കൊല്ലപ്പെടുകയും ചൂവെറ്റെൽ ഗുരുതരമായ പരിക്കുകളോടെ രക്ഷപെടുകയും ചെയ്തു. ആ അപകടത്തിന്റെ മുറിപ്പാടുകൾ ഇന്നും ചൂവെറ്റെലിന്റെ നെറ്റിയിൽ കാണപ്പെടുന്നു.  

## അവലംബം

## പുറത്തേക്കുള്ള കണ്ണികൾ

*
*
ഫയർ റെയിൻബൊ

ആകാശത്തിൽ സിറസ് മേഘങ്ങളും അവയിൽ പരന്ന ഐസ് പരലുകളും രൂപംകൊള്ളുമ്പോൾ കാണപ്പെടുന്ന ഒരു പ്രതിഭാസമാണ് **ഫയർ റെയിൻബൊ**. സൂര്യൻ സാമാന്യേന ഉയർന്നുകഴിയുമ്പോൾ  ചില മേഘങ്ങളിൽ വിവിധവർണ്ണങ്ങളിലുള്ള  തീ പടർന്നുനിൽക്കുന്നതുപോലെ അവ കാണപ്പെടുന്നു.  അക്ഷാംശരേഖ 45 ഡിഗ്രി വടക്കും തെക്കുമുള്ള സ്ഥലങ്ങളിലാണ് ഇത് കാണപ്പെടുന്നത്.

## ചിത്രശാല
File:SunArcs2011Oregon.png|Circumhorizontal arc in relation to 22° halo or circumscribed halo, Oregon
File:Circumhorizontal arc.jpg|Photographed in Ravenna, Michigan
File:Ohlookarainbow.jpg|Photographed in Hocking Hills, Ohio
File:Circumhorizon Arc.jpg|Photographed in Alentejo, Portugal
File:Circumhorizontal arc Banjarmasin_Indonesia.png|Photographed in Banjarmasin, Indonesia
File:CircumhorizonArcNCarolina.JPG|Photographed at Emerald Isle, North Carolina
File:Rainbow clouds pictured near Kennedy Space Center, Florida.jpg|Photographed near Kennedy Space Center, Florida
## അവലംബം


വർഗ്ഗം:പ്രകാശത്തിന്റെ പ്രതിഭാസം
പോട്ട പള്ളി

തൃശ്ശൂർ ജില്ലയിലെ ചാലക്കുടി നഗരസഭയിൽ പോട്ടയിൽ (ചാലക്കുടിയുടെ വടക്ക് ഭാഗം) സ്ഥിതി ചെയ്യുന്ന ക്രൈസ്തവ ദേവാലയമാണ് **പോട്ട പള്ളി** (Potta Church) അഥവ **ചെറുപുഷ്‌പ ദേവാലയം** (Little Flower Church). പൗരസ്ത്യ കത്തോലിക്ക വിഭാഗത്തിലെ സീറോ മലബാർ കത്തോലിക്ക സഭയുടെ ഭാഗമാണ് ഈ പള്ളി. വിശുദ്ധ കൊച്ചുത്രേസ്യയുടെ നാമധേയത്തിലാണ് പള്ളി സ്ഥാപിച്ചിരിക്കുന്നത്.

ചാലക്കുടി - തൃശ്ശൂർ പാതയിലാണ് ഈ ഇടവക പള്ളി സ്ഥാപിതമായത്.

തൃശ്ശൂർ അതിരൂപതയിൽ ഇരിങ്ങാലക്കുട രൂപതയുടെ കീഴിലുള്ള ചാലക്കുടി ഫൊറോന പള്ളിയുടെ കീഴിലാണ് ഈ ഇടവക പള്ളി.

## നാഴികക്കല്ലുകൾ

1930 ൽ സ്ഥാപിതമായ പള്ളി 1990 ൽ പുതുക്കി പണിതു.

## ഇതും കാണുക

* പോട്ട ആശ്രമം

## ചിത്രശാല

## അവലംബം
## പുറത്തേക്കുള്ള കണ്ണികൾ
*പോട്ട പള്ളിയുടെ ഔദ്യോഗിക വെബ്‌സൈറ്റ് 
*ഇരിങ്ങാലക്കുട രൂപതയുടെ ഔദ്യോഗിക വെബ്‌സൈറ്റ്
*ഇരിങ്ങാലക്കുട രൂപതയുടെ ഔദ്യോഗിക വെബ്‌സൈറ്റിലെ പോട്ട പള്ളിയുടെ പ്രത്യേക പേജിലേക്ക് 

വർഗ്ഗം:തൃശ്ശൂർ ജില്ലയിലെ ക്രിസ്ത്യൻ പള്ളികൾ
വർഗ്ഗം:സീറോ മലബാർ കത്തോലിക്കാ സഭയിലെ പള്ളികൾ
വർഗ്ഗം:ഇരിങ്ങാലക്കുട രൂപതയിലെ പള്ളികൾ
ആർ.കെ. ശ്രീകണ്ഠൻ

കർണാടകത്തിലെ **ശെമ്മാങ്കുടി** എന്നറിയപ്പെട്ടിരുന്ന പ്രശസ്തനായ കർണ്ണാടക സംഗീതജ്ഞനായിരുന്നു **രുദ്രപട്ടണ കൃഷ്ണശാസ്ത്രി ശ്രീകണ്ഠൻ** എന്ന **ആർ.കെ. ശ്രീകണ്ഠൻ**.  94-ആമത്തെ വയസ്സിൽ ബാംഗ്ലൂർ ശേഷാദ്രിപുരത്ത് വെച്ച് അന്തരിച്ചു. 

## പുരസ്കാരങ്ങൾ
* പത്മഭൂഷൺ (1995‌)
* കേന്ദ്ര സംഗീതനാടക അക്കാദമി പുരസ്‌കാരം
* കർണാടക സംഗീതനൃത്ത അക്കാദമി പുരസ്‌കാരം
* കേരളസർക്കാറിന്റെ സ്വാതി പുരസ്‌കാരം
* ചെമ്പൈ സ്വാമി പുരസ്‌കാരം (2013, സെപ്റ്റംബർ 3)

## അവലംബങ്ങൾ

വർഗ്ഗം:കർണ്ണാടകസംഗീതജ്ഞർ
വർഗ്ഗം:ഫെബ്രുവരി 19-ന് മരിച്ചവർ
വർഗ്ഗം:1920-ൽ ജനിച്ചവർ
വർഗ്ഗം:പത്മഭൂഷൺ പുരസ്കാരം ലഭിച്ചവർ
വർഗ്ഗം:കേന്ദ്ര സംഗീതനാടക അക്കാദമി പുരസ്കാരം ലഭിച്ചവർ
വർഗ്ഗം:2014-ൽ മരിച്ചവർ
നിർഭയ നിധി

ഭാരത സർക്കാർ സ്ത്രീകളുടെ സുരക്ഷയ്ക്കും ശാക്തീകരണത്തിനും വേണ്ടിയുള്ള പ്രത്യേക ഫണ്ടാണ് നിർഭയ. 2014ലെ ബജറ്റിലും 2013ലെ ബജറ്റിലും അനുവദിച്ച രൂപയെല്ലാം കൂടിയിപ്പോൾ 2000 കോടി രൂപയുണ്ട് ഈ നിധിയിൽ. 
## പേരിനു പിന്നിൽ
ഡൽഹിയിൽ കൂട്ട ബലാത്സംഗത്തിനിരയായി കൊല്ലപ്പെട്ട നിർഭയ എന്ന പെൺകുട്ടിക്കുള്ള സമർപ്പണമായാണ് ഇത്. ആ പെൺകുട്ടിയുടെ യഥാർഥ പേര് പുറത്തറിയിക്കാതിരിക്കാൻ നൽകിയ അപരനാമമാണ് നിർഭയ.
## അവലംബം


വർഗ്ഗം:സ്ത്രീകളെ സംബന്ധിച്ച വിഷയങ്ങൾ
വർഗ്ഗം:സ്ത്രീകൾക്ക് എതിരായ അതിക്രമങ്ങൾ
വർഗ്ഗം:ഭാരതസർക്കാരിന്റെ പദ്ധതികൾ
ഇറാഖ് അധിനിവേശയുദ്ധം (2003‌)

ഇറാഖിൽ സദ്ദാം ഹുസൈൻ്റെ ഏകാധിപത്യവും ഇസ്ലാമിക ഭീകരതയും അവസാനിപ്പിച്ച് ജനാധിപത്യം പുനസ്ഥാപിക്കാൻ ജോർജ്ജ് ബുഷിൻ്റെ നേതൃത്വത്തിൽ അമേരിക്ക നടത്തിയ യുദ്ധമാണിത്.
ഇറാഖിന്റെ കൈയിൽ സമൂല നാശകാരികളായ ആയുധങ്ങൾ ഉണ്ടെന്നും ലോകസുരക്ഷ തകരാറിലാണെന്നും ഉള്ള അമേരിക്കൻ വാദത്തിലാണ് രണ്ടാം ഗൾഫ് യുദ്ധത്തിന്റെ ബീജം. 2003 മാർച്ച് 20-നു അമേരിക്കയും ബ്രിട്ടനും പ്രധാന സഖ്യകക്ഷികളായ സേന ഇറാഖിനെ ആക്രമിക്കുകയും 2003 മേയ് 1-നു അധികാരം പിടിച്ചെടുക്കുകയും ചെയ്തു. യുദ്ധത്തിനു ശേഷവും അമേരിക്കക്ക് തങ്ങളുടെ വാദം തെളിയിക്കാനായിട്ടില്ല. അതേസമയം ടൈഗ്രിസിലും യൂഫ്രട്ടീസിലുമൊഴുകുന്ന ജലത്തിലും ഇറാഖിന്റെ കനത്ത എണ്ണ സമ്പത്തിലും അമേരിക്കക്കുള്ള താത്പര്യമാണ് യുദ്ധത്തിന്റെ  കാരണം എന്നു ഇറാഖികൾ വിശദമ്ക്കുന്നത്. രണ്ടാം ഗൾഫ് യുദ്ധം എന്നും ഇതറിയപ്പെടുന്നു

## അവലംബം
ഹോളി ഹെൽ: എ മെമയിർ ഓഫ് ഫെയ്ത്ത്, ഡിവോഷൻ ആൻഡ് പ്യൂർ മാഡ്നെസ്

അമൃതാനന്ദമയിയെപ്പറ്റി രചിക്കപ്പെട്ട പുസ്തകമാണ് **ഹോളി ഹെൽ: എ മെമയിർ ഓഫ് ഫെയ്ത്ത്, ഡിവോഷൻ ആൻഡ് പ്യൂർ മാഡ്നെസ് (വിശുദ്ധ നരകം: വിശ്വാസത്തിന്റെയും ആരാധനയുടെയും ശുദ്ധഭ്രാന്തിന്റെയും ഓർമക്കുറിപ്പ്)**. അടുത്ത അനുയായികളുമായി അമൃതാനന്ദമയിക്ക് ലൈംഗികബന്ധമുണ്ടെന്ന ആരോപണം  മുതൽ അവരിൽ നിന്ന് ലൈംഗിക രോഗം പിടിപെട്ടതായി ഒരാൾ പറഞ്ഞു എന്ന ആരോപണം വരെ ഈ കൃതിയിൽ ഉൾപ്പെടുത്തിയിട്ടുണ്ട്. ഓസ്ട്രേലിയക്കാരിയായ ഗെയിൽ ട്രെഡ്‌വെൽ ആണ് രചയിതാവ്.

അമൃതാനന്ദമയിയുടെ പഴയ ശിഷ്യയായിരുന്ന ഗെയ്ൽ ട്രെഡ്വെൽ  **ഗായത്രി** എന്ന പേരു സ്വീകരിച്ച് 20 വർഷം ആശ്രമവാസിയായി കഴിഞ്ഞിരുന്നു. ഈ കാലഘട്ടമാണ് ഈ ഗ്രന്ഥത്തിലെ പ്രതിപാദ്യവിഷയം.ഈ ആരോപണങ്ങൾ അവിശ്വസിക്കേണ്ടതില്ലെന്ന് അമൃതാനന്ദമയിയുടെ ജീവചരിത്രകാരനായ പ്രഫ. എം. രാമകൃഷ്ണൻ നായർ പ്രസ്താവിച്ചിരുന്നു. 

ഈ ഗ്രന്ഥം വലിയ വിവാദങ്ങൾക്ക് കാരണമായി. ലേഖിക മൂന്നു തവണ മാതാ അമൃതാനന്ദമയിയെ വധിക്കാൻ ശ്രമിച്ചിരുന്നു എന്ന് ആശ്രമത്തിലെ മറ്റൊരു ശിഷ്യയായ ബ്രഹ്മചാരിണി ലക്ഷ്മി ആരോപിക്കുകയുണ്ടായി. 

ഗ്രന്ഥം പിടിച്ചെടുക്കണമെന്നാവശ്യപ്പെട്ട് കോടതിയിൽ ഹർജി നൽകപ്പെടുകയുണ്ടായി.

## അവലംബം

വർഗ്ഗം:ഇംഗ്ലീഷ് ഗ്രന്ഥങ്ങൾ
വർഗ്ഗം:ആവിഷ്കാര സ്വാതന്ത്ര്യം
വർഗ്ഗം:വിവാദ പുസ്തകങ്ങൾ
സംവഹന കലകൾ

സസ്യങ്ങളിലെ പ്രധാന സംവഹന കലകളാണ് സൈലവും ഫ്ലോയവും. ജലം, ലവണങ്ങൾ തുടങ്ങിയവയെ സൈലവും ആഹാരത്തെയും മറ്റു ഓർഗാനിക്ക് സംയുക്തങ്ങളെ ഫ്ലോയവും സംവഹനം ചെയ്യുന്നു.
## അവലംബം

## പുറത്തേയ്ക്കുള്ള കണ്ണികൾ
*Intro to Plant Structure Contains diagrams of the plant tissues, listed as an outline.

വർഗ്ഗം:സസ്യഭാഗങ്ങൾ
ശേഖർ കപൂർ

ഒരു ഇന്ത്യൻ സംവിധായകനും, നടനും, നിർമ്മാതാവുമാണ് **ശേഖർ കപൂർ**(ജനനം: 6 ഡിസംബർ 1945)

പ്രശസ്ത ഹിന്ദി ചലച്ചിത്രനടൻ ദേവാനന്ദിന്റെ സഹോദരിയുടെ മകനാണ്. മാസൂം(1983), മിസ്റ്റർ ഇന്ത്യ(1987) തുടങ്ങിയ ബോളിവുഡ് ചിത്രങ്ങളുടെ സംവിധായകനാണ്. ചമ്പൽ കൊള്ളക്കാരിയായിരുന്ന ഫൂലൻ ദേവിയുടെ ജീവിതത്തെ ആസ്പദമാക്കി 1994-ൽ നിർമ്മിച്ച ‘ബാൻഡിറ്റ് ക്വീൻ’ എന്ന ചിത്രത്തിലൂടെ അന്താരാഷ്ടപ്രശസ്തി നേടി. എലിസബത്ത് 1 രാജ്ഞിയുടെ ജീവിതത്തെ ആസ്പദമാക്കി കപൂർ സംവിധാനം ചെയ്ത ‘’എലിസബത്ത്’’(1998), ‘’ ’എലിസബത്ത്’’: ദി ഗോൾഡൻ ഏജ്’’(2007) എന്നീ ചിത്രങ്ങൾക്ക് ഏഴ് അക്കാഡമി അവാർഡ് നാമനിർദ്ദേശങ്ങൾ ലഭിക്കുകയുണ്ടായി.. *വിശ്വരൂപം*(2013) എന്ന ചിത്രത്തിൽ റോ ഉദ്യോഗസ്ഥനായ കേണൽ ജഗന്നാഥ് എന്ന വേഷം ച്യ്തു. 

ബ്രിട്ടീഷ് പർവതാരോഹകനായിരുന്ന ജോർജ്ജ് മാലറിയുടെ ജീവിതത്തെ ആധാരമാക്കി ജൂലിയ റോബർട്ട്സ് നിർമ്മിക്കുന്ന *മാലറി* എന്ന ചിത്രത്തിന്റെ സംവിധാനമാണ് കപൂറിന്റെ പുതിയ സംരംഭം.

.2000-ത്തിൽ പദ്മശ്രീ ബഹുമതി ലഭിച്ചു.

## സംവിധാനം ചെയ്ത ചിത്രങ്ങൾ

## അവലംബം

## പുറത്തേക്കുള്ള കണ്ണികൾ
* Official website
* 
* അരുന്ധതി റോയ് ഓൺ ശേഖർ കപൂർ
* ന്യൂയോർക്ക് ടൈംസ് - ജീവചരിത്രം
* അഭിമുഖം, 99FACES.tv

വർഗ്ഗം:ഡെൽഹി സർവ്വകലാശാലയിലെ പൂർവ്വ വിദ്യാർത്ഥികൾ
ചെങ്കാലൻ തിരവെട്ടി

**ചെങ്കാലൻ തിരവെട്ടി**  അഥവാ അയലക്കാക്കയുടെ ഇംഗ്ലീഷിലെ പേര്  **Flesh-footed Shearwater** എന്നാണ്. ശാസ്ത്രീയ നാമം  *Puffinus carneipes* എന്നും.
## വിവരണം
കറുത്ത നിറം. മങ്ങിയ നിറത്തിലുള്ള കൊക്കിന്റെ അറ്റം, കറുപ്പാണ്. 
## പ്രജനനം
കോളനികളായാണ് പ്രജനനം നടത്തുന്നത്. 
## അവലംബം

*Austin, Jeremy J. (1996): Molecular Phylogenetics of *Puffinus* Shearwaters: Preliminary Evidence from Mitochondrial Cytochrome *b* Gene Sequences. *Molecular Phylogenetics and Evolution* **6**(1): 77–88.  (HTML abstract)

*Austin, Jeremy J.; Bretagnolle, Vincent & Pasquet, Eric (2004): A global molecular phylogeny of the small *Puffinus* shearwaters and implications for systematics of the Little-Audubon's Shearwater complex. *[[Auk (journal)|Auk]]* **121**(3): 847–864. DOI: 10.1642/0004-8038(2004)121[0847:AGMPOT]2.0.CO;2 HTML abstract

*Penhallurick, John & Wink, Michael (2004): Analysis of the taxonomy and nomenclature of the Procellariformes based on complete nucleotide sequences of the mitochondrial cytochrome *b* gene. *[[Emu (journal)|Emu]]* **104**(2): 125-147.  (HTML abstract)

വർഗ്ഗം:കടൽപക്ഷികൾ
വിൽസൺ കാറ്റിളക്കി

**വിൽസൺ കാറ്റിളക്കി**  ഇംഗ്ലീഷിൽ **Wilson's Storm Petrel**, **Wilson's Petrel** എന്നൊക്കെയാണ് പേര്. ശാസ്ത്രീയ നാമം *Oceanites oceanicus* എന്നാണ്. ഇതൊരു ചെറിയ കടൽ പക്ഷിയാണ്.

## വിവരണം

ഇവയ്ക്ക് 16-18.5 സെ.മീ നീളമുണ്ട്. 38-42 സെ.മീ ചിറകുകളുടെ അറ്റം തമ്മിൽ അകലമുണ്ട്. ഇവയുടെ മേൽ ചിറകുമൂടിയ്ക്ക് മഞ്ഞിയ പട്ടയുണ്ട്.  വിരലുകൾക്കിടയിലുള്ള പാടയ്ക്ക് മഞ്ഞ നിറമാണ്.
 

## വിതരണം
തെക്കേ അർദ്ധഗോളത്തിൽ വേനൽകാലമാവുമ്പോൾ വേനലാവുമ്പോൾ അന്റ്റാർട്ടിക്കിന്റെ തീരപ്രദേശങ്ങളിലും അടുത്ത ദ്വീപുകളിലും കാണുന്നു. ബാക്കിയുള്ള കാലം മുഴുവനും കടലിലാണ്. 

ശരാശരി 40 ഗ്രാം തൂക്കം വരും. ഇതാണ് അന്റാർട്ടിക്കയിൽ പ്രജനനം നടത്തുന്ന ഉഷ്ണ രക്തമുള്ള ജീവികളിൽ ഏറ്റവും ചെറുതാണ്. 
ഇവ കൂട്ടമായാണ് കൂടുണ്ടാക്കുന്നത്. കടലിനടുത്ത് കൊച്ചു പാറക്കെട്ടിലോ ഉറയ്ക്കാത്ത മണ്ണിൽ ഒരു വെളുത്ത മുട്ടയിടും. കുഞ്ഞുങ്ങൾ കൂട്ടിൽ 60 ദിവസത്തോളം കഴിയും.

## അവലംബം

* 
* 
* Beck, J.R & Brown, D.W. 1972. The Biology of Wilson's Storm Petrel, Oceanites oceanicus (Kuhl) at Signy Island, South Orkney Islands. British Antarctic Survey Scientific Reports No. 69.
* Bourne, W.R.P. 1983. Letters (The ‘yellow webs’ of Wilson’s Storm-petrel). British Birds 76(7): 316-317.
* Bourne, W.R.P. 1987. Parallel variation in the markings of Wilson’s and Leach’s Storm-petrels. Sea Swallow 36: 64.
* Bourne, W.R.P. 1988. Letters (John Gould and the storm-petrels). British Birds 81(8): 402-403.
* British Ornithologists’ Union 2008. British Ornithologists’ Union Records Committee: 36th Report (November 2007). Ibis 150: 218-220.
* Copestake, P.G. & Croxall, J.P. 1985. Aspects of the breeding biology of Wilson's Storm Petrel Oceanites oceanicus at Bird Island, South Georgia. British Antarctic Survey Bulletin 66: 7-17.
* Croxall, J.P. *et al.* 1988. Food and feeding ecology of Wilson’s storm petrel Oceanites oceanicus at South Georgia. Journal of Zoology 216: 83-102.
* Curtis, W.F. 1988. An example of melanism in Wilson’s Storm-petrel. Sea Swallow 37: 63.
* Flood, R.L. 2011. Notes (Wilson’s Storm-petrel with white stripes on the underwing). British Birds 104(5): 272-273.
* Gebczynski, A.K. 2003. The food demand in the nest of Wilson’s storm petrel. Polish Polar Research 24(2): 127-131.
* Orgeira, J.L. 1997. Nidificacion y habitat del Petrel de Wilson (Oceanites oceanicus) en Punta Cierva, Costa de Danco, peninsula Antarctica [Nesting habitat of Wilson’s Petrel (Oceanites oceanicus) at Cierva Point, Danco, Antarctic peninsula]. Ornitologia Neotropical 8: 49-56.
* Orgeira, J.L. 1997. Short communications (An infrared device for finding Wilson’s Storm Petrel Oceanites oceanicus nests). Marine Ornithology 25: 75-76.
* Quillefeldt, P. 2002. Seasonal and annual variation in the diet of breeding and non-breeding Wilson’s storm-petrel on King George Island, South Shetland Islands. Polar Biology 25: 216-221.
* 
* Wasilewski, A. 1986. Ecological aspects of the breeding cycle in the Petrel de Wilson, Oceanites oceanicus (Kuhl), at King George Island (South Shetland Islands, Antarctica). Polish Polar Research 7: 173-216.

വർഗ്ഗം:കടൽപക്ഷികൾ
ചെഞ്ചുണ്ടൻ ഉറുമിവാലൻ

**ചെഞ്ചുണ്ടൻ ഉറുമിവാലൻ**   എന്ന പക്ഷിയെ ഇംഗ്ലീഷിൽ  **Red-billed Tropicbird,**  **Boatswain Bird**  എന്നൊക്കെ വിളിക്കുന്നു. ശാസ്ത്രീയ നാമം എന്നാണ് *Phaethon aethereus.* 
## വിതരണം
ഇവ അറ്റ്ലാന്റിക് സമുദ്രം, പസിഫിക് സമുദ്രം, ഇന്ത്യൻ സമുദ്രം എന്നിവിടങ്ങളിൽ കാണുന്നു. പാകിസ്താനിലും ഇന്ത്യയുടെ പടിഞ്ഞാറു ഭാഗങ്ങളിലും കാണുന്ന ഉപവിഭാഗമാണ് ചെഞ്ചുണ്ടൻ ട്രോപിക് പക്ഷി. ഈ പക്ഷി നിലത്ത് ഒരു മുട്ടയിടും, ധ്രുവപ്രദേശത്തെ ദ്വീപുകളിലാണ് ഇടുന്നത്. പ്രജനന കാലം കഴിഞ്ഞാല് പിന്നെ ആവയെ അവിടെ കാണില്ല..
## വിവരണം

വെള്ള നിറത്തിലുള്ള പക്ഷിയാണ്. നടുവിലെ തൂവലൊഴിച്ച് നീളം 48 സെ.മീ ആണ്. നടുവിലെ തൂവലിന് ശരീരത്തിന്റെ രണ്ടിരട്ടി നീളമുണ്ട്. ചിറകിന്റെ അറ്റം തമ്മിൽ 1മീ. അകലമുണ്ട്. പറക്കൽ തൂവലുകളിൽ കറുത്ത അടയാളമുണ്ട്. കണ്ണിലൂടെ കരുത്ത നിറമുണ്ട്. ചുണ്ട് ചുവന്നതാണ്.

## അവലംബം

* *Birds of India* by Grimmett, Inskipp and Inskipp, ISBN 0-691-04910-6
* *Seabirds: An Identification Guide* by Harrison, Peter ISBN 0-7470-1410-8

വർഗ്ഗം:ഏഷ്യയിലെ പക്ഷികൾ
തവിടൻ കടൽ‌വാത്ത

**തവിടൻ കടൽ [[വാത്ത]]**യുടെ ഇംഗ്ലീഷിലെ പേര് **Brown Booby** എന്നാണ്. ശസ്ത്രീയ നാമം *Sula leucogaster* എന്നാണ്. 
പിടയുടെ നീളം 80 സെ.മീ ഉണ്ട്. ചിറാകുകളുടെ അറ്റം തമ്മിൽ 150 സെ.മീ അകലമുണ്ട്. 1300 ഗ്രം വരെ തൂക്കം വരും. പൂവൻ, പിടയെ അപേക്ഷിച്ച് ചെറുതാണ്. 

തലയും മുകൾ ഭാഗവും കടുത്ത തവിട്ടു നിറമാണ്. വയർ വെളുത്ത നിറമാണ്. 

## ഉപവിഭാഗങ്ങള്
* *Sula leucogaster brewsteri* Goss 1888
* *Sula leucogaster etesiaca* Thayer & Bangs 1905
* *Sula leucogaster leucogaster* (Boddaert) 1783
* *Sula leucogaster plotus* (Forster,JR) 1844

## ചിത്രശാല

File:Brown_boobytern.JPG|-
File:BoobyBrownReturnAtSunset.jpg|ആസ്ത്രേലിയയിലെ കോറൽ സീ ദ്വീപിൽ
File:BoobyBrownNestGround.jpg|നിലത്തുള്ള കമ്പുകൊണ്ടുള്ള കൂട്.
File:Brown Booby06.ogv|ചലന ചിത്രം, ആസ്ത്രേലിയ
File:Brown-Booby-flight.jpg|പറക്കൽ, കോസ്റ്റാറിക്കയിൽ.
File:Brown boobies atop pier posts at Johnston Atoll NWR.jpg|ഒരു കൂട്ടം
File:Brown-Booby-cr.jpg|Pacific coast of Costa Rica
Sula leucogaster MHNT.ZOO.2010.11.45.7.jpg |Museum specimen 


## അവലംബം

* 
* 

 
വർഗ്ഗം:കടൽവാത്തകൾ
ദ ഗോഡ്സ് മസ്റ്റ്‌ ബി ക്രേസി

1980-ൽ പുറത്തിറങ്ങിയ ഒരു സൗത്ത് ആഫ്രിക്കൻ  ഹാസ്യ ചലച്ചിത്രമാണ് **ദ ഗോഡ്സ് മസ്റ്റ്‌ ബി ക്രേസി**. ജാമി ഐസ് സംവിധാനം ചെയ്ത ഈ ചിത്രം **ദ ഗോഡ്സ് മസ്റ്റ്‌ ബി ക്രേസി** ചലച്ചിത്രപരമ്പരയിലെ ആദ്യ ചലച്ചിത്രമാണ്. കലാഹാരി മരുഭൂമിയിലെ ഗോത്രവർഗക്കാരുടെ കഥ പറയുന്ന ഈ ചിത്രം ബോട്സ്വാന കേന്ദ്രീകരിച്ചാണ് ചിത്രീകരിച്ചിരിക്കുന്നത്. സൈ എന്ന ആദിവാസിയാണ് ചിത്രത്തിലെ പ്രധാന കഥാപാത്രത്തെ അവതരിപ്പിച്ചത്. 

## അവലംബങ്ങൾ

## പുറത്തേക്കുള്ള കണ്ണികൾ
* 
* 

വർഗ്ഗം:ഹാസ്യ ചലച്ചിത്രങ്ങൾ
വർഗ്ഗം:ഇംഗ്ലീഷ് ചലച്ചിത്രങ്ങൾ
വർഗ്ഗം:1980-ൽ പുറത്തിറങ്ങിയ ചലച്ചിത്രങ്ങൾ
പി.കെ. രാജേന്ദ്രൻ രാജ

ശ്രദ്ധേയനായ കണിക ഭൗതിക ശാസ്ത്രജ്ഞനാണ് **ഡോ. പി.കെ. രാജേന്ദ്രൻ രാജ** (മരണം :18 ഫെബ്രുവരി 2013). കേരളത്തിൽ ജനിച്ച അദ്ദേഹം പിന്നീട് അമേരിക്കയിൽ സ്ഥിര താമസമാക്കി. നൊബേൽ സമ്മാനത്തിനർഹമായ 'ടോപ്പ് ക്വാർക്ക്' കണ്ടുപിടിച്ച ഫെർമി ലാബിലെ ശാസ്ത്രജ്ഞന്മാരുടെ സംഘത്തിലെ അംഗമായിരുന്നു. കണിക ഭൗതികശാസ്ത്രത്തിൽ (പാർട്ടിക്കിൾ ഫിസിക്‌സ്) ഉന്നതഗവേഷണം നടത്തിയിരുന്ന ഇദ്ദേഹം പരമാണുവിലും ചെറിയ വസ്തുവായ ടോപ്പ് ക്വാർക്കിലും നടത്തിയ ഗവേഷണങ്ങളിലൂടെയാണ് ശ്രദ്ധേയനായത്.  
## ജീവിതരേഖ
കോഴിക്കോട് സാമൂതിരി രാജകുടുംബാംഗമായ ഇദ്ദേഹം തിരുവണ്ണൂർ കോവിലകത്ത് ജനിച്ചു. ഡോ. പി.കെ.എസ്. രാജയുടെയും പൊറക്കാട് ചന്ദ്രമതി അമ്മയുടെയും മകനാണ്.  പ്രാഥമികവിദ്യാഭ്യാസം കോഴിക്കോട്ടായിരുന്നു. തുടർന്ന് ഗുരുവായൂരപ്പൻ കോളേജിൽ ഭൗതികശാസ്ത്ര അധ്യാപകനായി. ഇതിനിടെ നെയ്‌റോബിയിലും തുടർന്ന് ലണ്ടനിലും ഉന്നതവിദ്യാഭ്യാസത്തിനായി പോയി. 
## ഗവേഷണങ്ങൾ
അണുവിഭജനം എന്ന പ്രയോഗത്തിന്റെ ഉപജ്ഞാതാവും ആറ്റംബോംബിന്റെ പ്രവർത്തനത്തെക്കുറിച്ച് സിദ്ധാന്തപരമായ വ്യാഖ്യാനം ആദ്യമായി നൽകിയ ശാസ്ത്രജ്ഞനുമായ ഓട്ടോ റോബോർട്ട് ഫ്രിഷിന്റെ കീഴിൽ 1970-ൽ പ്രവർത്തിച്ചു. കേംബ്രിജിലെ ട്രിനിറ്റി കോളേജിലാണ് ഇരുവരും ഒന്നിച്ചുണ്ടായിരുന്നത്. 1975-ലാണ് ഫെർമി ലബോറട്ടറിയിലേക്ക് മാറി. മുന്നൂറോളം ഗവേഷണപ്രബന്ധങ്ങൾ പ്രസിദ്ധീകരിച്ചു. ചിക്കാഗോയിലെ ബട്ടേവിയയിലുള്ള ഫെർമി ലാബിലെ സീനിയർ സയന്റിസ്റ്റായിരുന്നു.
## അവലംബം


വർഗ്ഗം:ഇന്ത്യൻ കണികാഭൗതികശാസ്ത്രജ്ഞർ
അമൃതം ഗോപിനാഥ്

മലയാളചലച്ചിത്രനടിയും നൃത്തസംവിധായികയുമാണ് **അമൃതം ഗോപിനാഥ്** (ജനനം:1946). പത്താം വയസിൽ നാടകങ്ങളിലും മറ്റും അഭിനയിച്ചു തുടങ്ങിയ ഇവർ അമ്പതോളം ചലച്ചിത്രങ്ങളിൽ വേഷമിട്ടു. റാംജിറാവ് സ്പീക്കിങ്ങ് എന്ന ചിത്രത്തിൽ ഗോപാലകൃഷ്ണനോട് (മുകേഷ്) 'കമ്പിളിപ്പുതപ്പ്' വാങ്ങണമെന്നു പറയുന്ന മേട്രൻ ചേച്ചിയെ അവതരിപ്പിച്ചത് അമൃതം ആയിരുന്നു.

## കുടുംബം
1946-ൽ ആലപ്പുഴ ജില്ലയിലെ പള്ളിപ്പാട് അരവികുളങ്ങര വീട്ടിൽ കൃഷ്ണപിള്ളയുടെയും നാണിക്കുട്ടിയമ്മയുടെയും മകളായി ജനനം. നർത്തകനായ ഷാഡോ ഗോപിനാഥിനെ വിവാഹം കഴിച്ചു. നാലു കുട്ടികൾ.

## നൃത്തവും അഭിനയവും
കുട്ടിക്കാലത്തുതന്നെ നൃത്തരംഗത്തേക്കു കടന്നുവന്ന അമൃതം മണിപ്പൂരി നൃത്തവും കഥക്കും പഠിച്ചിരുന്നു. തിരുവിതാംകൂർ രാജസഭയിൽ നൃത്തം അവതരിപ്പിച്ചിട്ടുണ്ട്. അന്ന് ചിത്തിര തിരുന്നാൾ മഹാരാജാവ് അമൃതത്തെ അഭിനന്ദിക്കുകയും ചെയ്തിരുന്നു.

1959-ൽ ഗായകൻ യേശുദാസിന്റെ പിതാവ് അഗസ്റ്റിൻ ജോസഫിന്റെ നാടകത്തിലാണ് ആദ്യമായി അഭിനയിച്ചത്. അതിൽ യേശുദാസിന്റെ സഹോദരിയുടെ വേഷമാണ് ചെയ്തത്. പിന്നീട് കല്പന തീയറ്റേഴ്സിലും പി.ജെ. തീയറ്റേഴ്സിലും നിരവധി നാടകങ്ങളിൽ അഭിനയിച്ചു. ബഹദൂർ, മുതുകുളം രാഘവൻ പിള്ള എന്നിവർക്കൊപ്പം നാടകങ്ങളിലും സിനിമകളിലും അഭിനയിക്കുവാൻ അവസരം ലഭിച്ചു.

അമൃതം അഭിനയിച്ച ആദ്യത്തെ ചലച്ചിത്രം *[[വേലക്കാരൻ]]* (1953) ആയിരുന്നു. അതേവർഷം പുറത്തിറങ്ങിയ *[[ശരിയോ തെറ്റോ]]* എന്ന ചിത്രത്തിൽ തിക്കുറിശ്ശിയുടെ സഹോദരിയായി വേഷമിട്ടു. പിന്നീട് *[[Palat Koman|പാലാട്ടുകോമൻ]]* (1962), *[[ഉമ്മ (ചലച്ചിത്രം)|ഉമ്മ]]* (1960), *[[മാമാങ്കം (ചലച്ചിത്രം)|മാമാങ്കം]]* (1979) എന്നീ ചലച്ചിത്രങ്ങളിലും അഭിനയിച്ചു. ഇവയിൽ പലതും ചെറിയ വേഷങ്ങളായിരുന്നു.

*രണ്ടു മുഖങ്ങൾ* എന്ന ചിത്രത്തിലാണ് ആദ്യമായി നൃത്തസംവിധാനം നിർവ്വഹിച്ചത്. പിന്നീട് *ഈണം മറന്ന കാറ്റ്*, *അഴിയാത്ത ബന്ധങ്ങൾ*, *ആഴി*,  *[[തച്ചോളി അമ്പു (ചല‍ച്ചിത്രം)|തച്ചോളി അമ്പു]]*, *[[മാമാങ്കം (ചലച്ചിത്രം)|മാമാങ്കം]]*, *[[പടയോട്ടം]]*, *ആലിലക്കുരുവികൾ*, *പോലീസ് ഡയറി*, *[[പപ്പയുടെ സ്വന്തം അപ്പൂസ്]]*, *[[ലൈഫ് ഈസ് ബ്യൂട്ടിഫുൾ]]* തെലുങ്ക് ചലച്ചിത്രമായ *ഓട്ടോഗ്രാഫ്*, ഇംഗ്ലീഷ് ചലച്ചിത്രം *ബ്ലാക്ക് വാട്ടർ* എന്നിവയിലും നൃത്തസംവിധായികയായി.

*[[ലൈഫ് ഈസ് ബ്യൂട്ടിഫുൾ]]* എന്ന ചിത്രത്തിലാണ് അവസാനമായി അഭിനയിച്ചത്. ചലച്ചിത്രരംഗത്തുനിന്നും വിട്ടുനിന്ന അമൃതം പിന്നീട് നൃത്താധ്യാപികയായി. കുഞ്ചാക്കോ ബോബൻ, ജലജ, മങ്ക മഹേഷ് തുടങ്ങി നിരവധി ചലച്ചിത്രതാരങ്ങളെ നൃത്തം പഠിപ്പിച്ചിട്ടുണ്ട്.

## അവലംബം


വർഗ്ഗം:മലയാളചലച്ചിത്രനടിമാർ
വർഗ്ഗം:കേരളത്തിലെ നർത്തകർ
വർഗ്ഗം:നൃത്തസംവിധായകർ
വർഗ്ഗം:1946-ൽ ജനിച്ചവർ
വർഗ്ഗം:ആലപ്പുഴ ജില്ലയിൽ ജനിച്ചവർ
ജോസ് ആലഞ്ചേരി

മലയാള നാടകനടനും സംവിധായകനുമായിരുന്നു **ജോസ് ആലഞ്ചേരി**(മരണം : 20 ഫെബ്രുവരി 2013). കേരള സംഗീതനാടക അക്കാദമിയുടെ മികച്ച നടനുള്ള പുരസ്‌കാരമടക്കം  ഒട്ടേറെ പുരസ്‌കാരങ്ങൾ നേടിയിട്ടുണ്ട്.
## ജീവിതരേഖ
ചങ്ങനാശേരി തുരുത്തി ആലഞ്ചേരി പരേതരായ ഔസേഫ്‌ ഫിലിപ്പോസ്‌-അന്നമ്മ ദമ്പതികളുടെ മകനാണ്‌. 1953-ൽ ഇരുപത്തൊന്നാം വയസ്സിലാണ് ജോസ് ആലഞ്ചേരി അരങ്ങിലെത്തുന്നത്. ചങ്ങനാശേരി ഡ്രാമാറ്റിക് ക്ലബ്ബിന്റെ നാടകത്തിലായിരുന്നു തുടക്കം. ചാച്ചപ്പൻ നേതൃത്വം നൽകിയ ചങ്ങനാശേരി ഗീഥാ ആർട്സ് ക്ലബ്ബിന്റെ "നാടുണരുന്നു" എന്ന നാടകത്തിലൂടെ പ്രശസ്തിയിലേക്കുയർന്നു. ഏപ്രിൽ 5, കുറുക്കൻ രാജാവായി, ഏഴുരാത്രികൾ, രശ്മി, അന്തിമേഘം, മണ്ണ് തുടങ്ങിയ നാടകങ്ങൾ ആലഞ്ചേരിയുടെ നാടകജീവിതത്തിൽ നാഴികക്കല്ലുകളായി. കോട്ടയം നാഷണൽ തീയറ്റർ, ചങ്ങനാശേരി തരംഗം തിയറ്റേഴ്സ്, പൂഞ്ഞാർ നവധാര, കോട്ടയം സമഷ്ടി തുടങ്ങിയ നാടക ട്രൂപ്പിനൊപ്പം നീണ്ട 44 വർഷക്കാലം നിരവധി കഥാപാത്രങ്ങൾക്ക് അദ്ദേഹം ജീവൻ നൽകി. കൊല്ലം അസീസി, കോട്ടയം നാഷണൽ, അങ്കമാലി സമഷ്ടി തുടങ്ങിയ നാടകസമിതികളിലും ആലഞ്ചേരി വേഷമിട്ടു. 

തരംഗം തിയറ്റേഴ്‌സിൽ സംവിധായകനും നടനുമായിരുന്നു. മായാജാലം എന്ന നാടകത്തിൽ കെഎസ്‌ആർടിസി ഇൻസ്‌പെക്‌ടറായി അഭിനയിച്ച ഇദ്ദേഹത്തിനെ പിഒസി മികച്ച നടനുള്ള അവാർഡ്‌ നൽകി ആദരിച്ചു. 1983 ൽ ജോസ് ആലഞ്ചേരി സംവിധാനം ചെയ്ത ‘മോചനം’ എന്ന നാടകത്തിന് മികച്ച നാടകത്തിനുള്ള കേരള നാടക അക്കാദമിയുടെ അവാർഡ് ലഭിച്ചു. 

## നാടകങ്ങൾ
*മണ്ണ്‌
*മോചനം
*ഏഴു രാത്രികൾ
*രശ്‌മി
*ഗീതി
*മായാജാലം
*അന്തിമേഘം
## പുരസ്കാരങ്ങൾ
*കേരള സംഗീതനാടക അക്കാദമിയുടെ മികച്ച നടനുള്ള പുരസ്‌കാരം (1971)
* എ.കെ.സി.സി.യുടെ ബെസ്റ്റ്‌പെർഫോമിങ് ആർട്ടിസ്റ്റ് അവാർഡ്
* കെ.സി.ബി.സിയുടെ നാടകമത്സരത്തിൽ ബെസ്റ്റ് ആക്ടർ
* ദർശന കൾച്ചറൽ സെന്റർ അവാർഡ്
* കേരള സർക്കാരിന്റെ പ്രൊഫഷണൽ നാടകമത്സരത്തിൽ മൂന്ന് അവാർഡുകൾ
* ഗ്രേറ്റർ ചങ്ങനാശ്ശേരി റോട്ടറി ക്ലബിന്റെ അവാർഡ്
*സർഗക്ഷേത്ര അവാർഡ് 
## അവലംബം


വർഗ്ഗം:നാടക സംവിധായകർ
വർഗ്ഗം:നാടക അഭിനേതാക്കൾ
നിഫിഡിപിൻ

കൂടിയ രക്തസമ്മർദ്ദം ചികിത്സിക്കാനും നെഞ്ചുവേദന മാറ്റാനും ഉപയോഗിക്കുന്ന ഒരു മരുന്നാണ് നിഫിഡിപിൻ.കാൽസ്യംചാലകം നിർജീവമാക്കുന്ന ഈ മരുന്ന് രക്തക്കുഴലിലെ പേശികളെ അയച്ച് രക്തസമ്മർദ്ദം കുറക്കാൻ സഹായിക്കുന്നു. ഹൃദയധമനികളിലെ രക്തയോട്ടം കൂട്ടി 
നെഞ്ചുവേദന കുറക്കുന്നു.
രഘുകുമാർ

'ഈശ്വര ജഗദീശ്വര' എന്ന ചിത്രത്തിലൂടെ 1979-ൽ ചലച്ചിത്രലോകത്തെത്തിയ സംഗീതസംവിധായകനാണ് **രഘുകുമാർ**. 1953-ൽ കോഴിക്കോട്ടാണ് അദ്ദേഹം ജനിച്ചത്. അച്ഛൻ: പരേതനായ തൃപ്പൂണിത്തുറ കോവിലകം കേളപ്പൻ തമ്പുരാൻ, മാതാവ്: പരേതയായ ഫറോക്ക് പൂതേരിൽ ഇല്ലത്തിൽ പി. കെ. ലീലാമ്മ. റിലീസായ ആദ്യ ചിത്രം: വിഷം. ആകാശവാണി കലാകാരനും ആയിരുന്നു.ആർ, കെ. ശേഖറിന്റെ(ഏ. ആർ. റഹ്മാന്റെ അച്ഛൻ) കീഴിലാണ് പാട്ടുകാരനായി സിനിമാസംഗീതമേഖലയിലേയ്ക്ക് പ്രവേശിച്ചത്.
## അറിയപ്പെടാത്ത കാര്യം

പ്രഗൽഭനായ തബല വിദ്വാൻ ആയ  രഘുകുമാർ മറ്റു സംഗീതസംവിധായകരുടെ സംവിധാനത്തിൽ തബല വായിച്ചിരുന്നു പ്രശസ്തമായ ആറാം തമ്പുരാൻ എന്ന സിനിമയിലെ ഹരിമുരളീരവം എന്ന ഗാനരംഗത്ത്  യേശുദാസിനൊപ്പം അനിതരസാധാരണമായ  വേഗതയിൽ തബല നോട്ട്സ് പാടുന്ന രഘുകുമാറിന്റെ ശബ്ദവും കേൾക്കാം.

## പ്രശസ്തമായ ചില ഗാനങ്ങൾ
 
*ഈശ്വരാ ജഗദീശ്വര... (ചിത്രം: ഈശ്വരാ ജഗദീശ്വര- 1979)
*നിന്നെയെൻ സ്വന്തമാക്കും ഞാൻ,പിന്നെയീ നാണം മാറ്റും ഞാൻ... (ചിത്രം- വിഷം)
*പൂങ്കാറ്റേ പോയി ചൊല്ലാമൊ.... (ചിത്രം: ശ്യാമ)
*ചെമ്പരത്തിപ്പൂവേ ചൊല്ലൂ, ദേവനെ നീ കണ്ടോ....... (ചിത്രം: ശ്യാമ- 1986)
*പൊൻ വീണേ എന്നുള്ളിൽ മൗനം വാങ്ങൂ...... (ചിത്രം: താളവട്ടം-1986)
*നീയെൻ കിനാവോ പൂവോ നിലാവോ.........(ചിത്രം: ഹലൊ മൈ ഡിയർ റോങ്ങ് നമ്പർ- 1986)
*തൊഴുകൈ കൂപ്പിയുണരും,നെയ്വിളക്കിൻ പ്രഭകളിൽ....(ബോയിങ്ങ് ബോയിങ്ങ്- 1985)
*കാണാക്കിനാവ്
*(ആര്യൻ- 1988)
*(ഒനാനാം കുന്നിൽ ഓരടിക്കുന്നിൽ- 1985)
*(അരം+അരം കിന്നരം- 1985)
*കണ്ണാ..ഗുരുവായുരപ്പ എന്നെ നീയറിഞോ...(ചിത്രം: പൊൻതൂവൽ- 1983)
*വസതം വന്നു അരികെ നിന്നു ഒരു സമ്മാനം തന്നു...(ചിത്രം: ഒന്നും മിണ്ടാത്ത ഭാര്യ- 1984)
*തുഷാരമുതിരും താഴ്വരയിൽ....(ചിത്രം: വീണ്ടും ലിസ-1987)
*മഴവിൽക്കൊടി പോലെ....(ചിത്രം: ഇത്ര മാത്രം-1986)
*പൊരുന്നേ പോരുന്നേ മണവാട്ടി പോരുന്നേ...(ചിത്രം: പാവം പൂർണിമ-1984)
*മാരിവില്ലിൻ ചിറകോടേ ഏകാകിയായ്......(ചിത്രം: ചെപ്പ്- 1987)
*ഈ കുളിർ നിശീഥിനിയിൽ ഉറങ്ങിയോ ഓമനത്തിങ്കളേ...(ആയിരം കണ്ണുകൾ- 1986)
*പൂമദം പൂശുന്ന കാറ്റിൽ......(മനസറിയാതെ- 1984)
*(ആമിന ടൈലേഴ്സ്- 1991)
*(കൊട്ടും കുരവയും- 1987)
*(ആട്ടക്കഥ- 1987)
*നിലാക്കായലോളം തുള്ളിയാടും ദൂരെയാറ്റോരം......(കാണാക്കിനാവ്- 1996)
*കൈക്കുടുന്ന നിറയെ തിരുമധുരം തരും,കുരുന്നിളം തൂവൽ കിളിപ്പാട്ടുമായ്......(മായാമയൂരം-1993)
*താമരപ്പൂവേ തങ്ക നിലാവേ...(പൗരൻ- 2005)
*(സുഭദ്രം- 2007)
*(മനസ്സിലെ മാൻപേട-1985)
*മൃദുലേ ഇതാ ഒരു ഭാവ ഗീതമിതാ.....(ചിത്രം: ധീര-1982)
*(കലക്ടർ- 2011)
*പ്രഥമ രാവിൽ....(ചിത്രം: നദി മുതൽ നദി വരെ- 1983)
*(നാഗം- 1991)
*(യാദവം‌- 1993)

## അവലംബം

വർഗ്ഗം:1953-ൽ ജനിച്ചവർ
വർഗ്ഗം:ജൂൺ 13-ന് ജനിച്ചവർ
വർഗ്ഗം:2014-ൽ മരിച്ചവർ
വർഗ്ഗം:ഫെബ്രുവരി 20-ന് മരിച്ചവർ
വർഗ്ഗം:മലയാളചലച്ചിത്രസംഗീതസംവിധായകർ
വർഗ്ഗം:രഘുകുമാർ സംഗീതം പകർന്ന ചലച്ചിത്രങ്ങൾ
ജിഗാനോട്ടറാപ്റ്റോർ

അന്ത്യ ക്രിറ്റേഷ്യസ് കാലത്ത് ജീവിച്ചിരുന്ന ഓവിറാപ്റ്റോസൗറിയ എന്ന ഗണത്തിൽ പെട്ട  ദിനോസർ ആണ് ജിഗാനോട്ടറാപ്റ്റോർ. 2005 ൽ മംഗോളിയയിൽ നിന്നും ആണ് ഇവയുടെ ഫോസ്സിൽ കണ്ടു കിട്ടുന്നത്. 2007 ൽ ആണ് വർഗ്ഗീകരണം നടന്നത്. ഭാഗികമായ ഫോസ്സിൽ മാത്രമേ ഇത് വരെ കണ്ടു കിട്ടിയിട്ടുള്ളൂ . ഒവിറാപ്റ്റോർ ഇനത്തിൽ കണ്ടു കിട്ടിയതിൽ വെച്ച് ഏറ്റവും വലുതാണ് ഇവ. ജിഗാനോട്ടറാപ്റ്റോർ എന്ന പേരിന്റെ അർഥം വലിയ കള്ളൻ എന്നാണ്.

## അവലംബം

## ഇതും കാണുക
* http://www.youtube.com/watch?v=NFcePQ6_uDk ഡിസ്കവറി ചാനലിന്റെ ജിഗാനോട്ടറാപ്റ്റോർ വീഡിയോ

വർഗ്ഗം:അന്ത്യ ക്രിറ്റേഷ്യസ് കാലത്തെ ദിനോസറുകൾ‎
വർഗ്ഗം:ഏഷ്യൻ ദിനോസറുകൾ
അറ്റോർവാസ്റ്റാറ്റിൻ

രക്തത്തിലെ ഉയർന്ന കൊളസ്ട്രോൾ കുറക്കാൻ ഉപയോഗിക്കുന്ന മരുന്നാണ് **അറ്റോർവാസ്റ്റാറ്റിൻ**.  സ്റ്റാറ്റിൻ മരുന്നുകളുടെ കുടുംബത്തിലെ ഒരംഗം. കൊളസ്ട്രോൾ ഉത്പാദനം കുറച്ച് രക്തത്തിലെ കൊളസ്ട്രോൾ കുറക്കുന്നു.

## പാർശ്വഫലങ്ങൾ
പേശീവേദന,
തലവേദന,
നെഞ്ചുവേദന,
തളർച്ച,
ഉറക്കക്കുറവ്

## ഉപയോഗങ്ങൾ
രക്തത്തിലെ കൂടിയ കൊളസ്ട്രോൾ, 
ഹൃദ്രാഗങ്ങൾ
## ഉപയോഗ രീതി
10 മുതൽ 80 മില്ലി ഗ്രാം വരെ കിടക്കുന്നതിന് തൊട്ടുമുൻപ് ഗുളിക രൂപത്തിൽ.

## അവലംബം


വർഗ്ഗം:മരുന്നുകൾ
ഇൻഡോചൈനീസ്‌ കടുവ

തെക്കുകിഴക്കൻ ഏഷ്യയിലെ ഇൻഡോചൈന പ്രദേശത്ത് കണ്ടുവരുന്ന കടുവയുടെ ഉപവർഗ്ഗമാണ് **ഇൻഡോചൈന കടുവ**. ലാവോസ്, കംബോഡിയ, മ്യാന്മാർ, വിയറ്റ്‌നാം, തായ്‌ലൻഡ്‌ മുതലായ രാജ്യങ്ങളിലാണ്‌ ഈ കടുവകളെ കണ്ടുവരുന്നത്‌. ഒരിക്കൽ ഈ കടുവകൾ ചൈനയിലും ഉണ്ടായിരുന്നു. എന്നാൽ 2007-ൽ ഇവയ്ക്ക് വംശനാശം സംഭവിച്ചു. ഇതിന്റെ ശാസ്തീയ നാമം Panthera tigris corbetti എന്നാണ്. ഈ കടുവകൾ വനത്തിൽ 1,200-1,500 എണ്ണം മാതമെ അവശേഷിക്കുന്നുള്ളു. 
മാംസഭൂക്കായ കടുവയുടെ പ്രധാന ആഹാരം മാൻ, കാട്ടുപന്നി, കന്നുകാലി, ആട് മുതലായവ ആണ്. ഇവയുടെ ആയുസ്സ് 18-25 വർഷം വരെ ആണ്. ആൺ കടുവയുടെ ശരീര ഭാരം ഏകദേശം 150-200 കിലോ. ഗ്രാമും പെൺ കടുവയുടെ ശരീര ഭാരം ഏകദേശം 100-130 കിലോ. ഗ്രാമും ആണ്. ഇൻഡോചൈന കടുവയും വംശനാശ ഭീഷണി നേരിടുന്നു. കഴിഞ്ഞ ഒരു ദശകത്തിൽ ഈ കടുവകളുടെ എണ്ണം 70% കുറഞ്ഞതായി ചില കണക്കുകൾ സൂചിപ്പിക്കുന്നു. 
## അവലംബം

വർഗ്ഗം:ചൈനയിലെ സസ്തനികൾ
വർഗ്ഗം:ലാവോസിലെ സസ്തനികൾ
വർഗ്ഗം:തായ്‌ലാന്റിലെ സസ്തനികൾ
വർഗ്ഗം:ബർമ്മയിലെ സസ്തനികൾ
വർഗ്ഗം:കടുവകൾ
എരയാംകുടി

തൃശ്ശൂർ ജില്ലയിൽ തെക്കേ അറ്റത്ത്‌ ഏറണാകുളം ജില്ലയുടെ വടക്കേ അതിർത്തി പങ്കിടുന്ന ഒരു ചെറിയ ഗ്രാമമാണ്‌ **എരയാംകുടി**. ചാലക്കുടി പുഴയുടെ തീരത്താണ് ഈ ഗ്രാമത്തിനു സമീപത്തായി എരയാംകുടി ഭഗവതി ക്ഷേത്രം സ്ഥിതിചെയ്യുന്നു. മാമ്പ്ര, അന്നമനട, പുളിയനം, എളവൂർ എന്നിവയാണ് അടുത്തുള്ള ഗ്രാമങ്ങൾ. ഇവിടെ താമസിക്കുന്ന ഭൂരിപക്ഷം ആളുകളും പ്രധാനമായും കൃഷിയെ ആശ്രയിച്ച് ജീവിക്കുന്നു.

ഗ്രാമത്തിൽ ഏകദേശം 1000 ജനസംഖ്യയുണ്ട്. ഇവിടെ താമസിക്കുന്ന ഭൂരിഭാഗം ആളുകളും കർഷകരാണ്. പ്രധാനമായും തെങ്ങ്, നെല്ല്, ജാതിക്ക വിളകളാണ് ഇവിടെ കൃഷിചെയ്യുന്നത്. 2008-ലെ നെൽവയലുകൾ നശിപ്പിച്ചതുമായി ബന്ധപ്പെട്ട ഒരു പ്രക്ഷോഭത്തിൻ്റെ പേരിലും ഈ ഗ്രാമം അറിയപ്പെടുന്നു. വിഎസ് അച്യുദാനന്ദൻ തുടങ്ങി വിവിധ നേതാക്കൾ പ്രക്ഷോഭകാലത്ത് ഈ പ്രദേശം സന്ദർശിച്ചു. ജാതിക്കത്തോട്ടങ്ങൾക്ക് പേരുകേട്ടതാണ് എറരയാംകുടി ഗ്രാമം. 2019ൽ പുറത്തിറങ്ങിയ തണ്ണീർ മത്തൻ ദിനങ്ങൾ എന്ന സിനിമയുടെ ചില രംഗങ്ങൾ എരയാംകുടിയിലാണ് ചിത്രീകരിച്ചത്.

## അവലംബം

വർഗ്ഗം:തൃശ്ശൂർ ജില്ലയിലെ ഗ്രാമങ്ങൾ
സൈക്ലോസ്റ്റമേറ്റ

താടിയെല്ലില്ലാത്ത തരം ഒരു കശേരുകികളാണ് **സൈക്ലോസ്റ്റമേറ്റ**. ഇവയുടെ വായ വൃത്താകാരത്തിൽ പല്ലുകളോടു കൂടിയതാണ്. വൃത്താകാരമായ വായ ഉപയോഗിച്ച് മറ്റു ജീവികളിലും ഇടങ്ങളിലും പറ്റിപ്പിടിച്ചാണ് ഇവ ജീവിക്കുന്നത്. കൂടുതലും ഉപ്പുവെള്ളത്തിൽ കാണപ്പെടുന്ന ഇവയ്ക്ക് ഇണചേരുന്ന കാലഘട്ടത്തിൽ ദേശാടനസ്വഭാവമുള്ളതായി കാണപ്പെടുന്നു. സാധാരണയായി ഇവയുടെ ശരീരം വഴുവഴുപ്പുള്ളതും, ശൽക്കങ്ങളില്ലാത്തതുമായി കാണപ്പെടുന്നു.

ഉദാഹരണം 
* PETROMYZONE
* LAMPREY

## പുറത്തേക്കുള്ള കണ്ണികൾ
* ഈ വർഗ്ഗത്തിലെ ഒരു ജീവിയുടെ ചിത്രം 

വർഗ്ഗം:പുതുമുഖലേഖനം
സിറ്റി ലൈറ്റ്സ്

**സിറ്റി ലൈറ്റ്സ്** എന്നത് 1931-ൽ പുറത്തിറങ്ങിയ ഒരു അമേരിക്കൻ ഹാസ്യ ചലച്ചിത്രമാണ്. ചാർളി ചാപ്ലിൻ എഴുതി, സംവിധാനം ചെയ്ത് അഭിനയിച്ച ഈ ചിത്രം അന്ധയായ പെൺകുട്ടിയുമായി പ്രണയത്തിലാകുന്ന യാചകന്റെ കഥയാണ്‌ പറയുന്നത്. വിർജീനിയ ചെറിലും ഹാരി മയേഴ്സും മുഖ്യ വേഷങ്ങളിൽ അഭിനയിക്കുന്നു. വൻ വിജയം നേടിയ ചിത്രം ഇന്നും ഏറെ ശ്രദ്ധിക്കപ്പെടുന്നു. പല നിരൂപകരും ഇതുവരെ സൃഷ്ടിക്കപ്പെട്ടതിൽ വെച്ച് ഏറ്റവും മികച്ച ചിത്രങ്ങളിൽ ഒന്നായി ഇതിനെ കണക്കാക്കുന്നു.

## അവലംബങ്ങൾ
 

## പുറത്തേക്കുള്ള കണ്ണികൾ

* 
* 
* 

വർഗ്ഗം:ചാർളി ചാപ്ലിൻ സംവിധാനം ചെയ്ത ചലച്ചിത്രങ്ങൾ
വർഗ്ഗം:ഹാസ്യ ചലച്ചിത്രങ്ങൾ
വർഗ്ഗം:അമേരിക്കൻ ചലച്ചിത്രങ്ങൾ
വർഗ്ഗം:നിശ്ശബ്ദചലച്ചിത്രങ്ങൾ
വാൾ-ഇ

2008ൽ പുറത്തിറങ്ങിയ ഒരു ശാസ്ത്ര സാങ്കല്പിക അനിമേഷൻ ചലച്ചിത്രമാണ് വാൾ-ഇ. (***WALL·E***) ഭാവിയിൽ (2805ൽ) ഇലക്ട്രോണിക് മാലിന്യങ്ങളാൽ നിറയപ്പെട്ട ഭൂമി വൃത്തിയാക്കാൻ നിയോഗിച്ച വാൾ-ഇ എന്ന റോബോട്ടിന്റെ കഥയാണ് ഇത്. ഈവ എന്ന പേരിലെ ഒരു പെൺ റോബോട്ടുമായി പ്രേമത്തിലാകുന്ന വാൾ-ഇ ബഹികരാകാശത്തെത്തുകയും അവിടെ ആക്സിയം എന്ന കൃതൃമഗ്രഹത്തിൽ കഴിയുന്ന മനുഷ്യരുടെ ചിന്തയേയും പ്രവൃത്തിയേയും മാറ്റിമറിക്കുന്നതാണ് ഇതിവൃത്തം. വളരെയധികം നിരൂപകപ്രശംസയും വാണിജ്യവിജയവും നേടാൻ ചിത്രത്തിനായി. 2008ലെ ഗോൾഡൻ ഗ്ലോബ് പുരസ്കാരവും നെബുല പുരസ്കാരവും വാൾ-ഇ നേടി.

## അവലംബം


വർഗ്ഗം:ശാസ്ത്രസാങ്കല്പ്പിക ചലച്ചിത്രങ്ങൾ
വർഗ്ഗം:അനിമേഷൻ
വർഗ്ഗം:അമേരിക്കൻ ചലച്ചിത്രങ്ങൾ
വർഗ്ഗം:മികച്ച ആനിമേഷൻ ചിത്രത്തിനുള്ള അക്കാദമി പുരസ്കാര ജേതാക്കൾ
വർഗ്ഗം:ഭാവനാ രചനകളിലെ റോബോട്ടുകൾ
വർഗ്ഗം:പിക്സാർ ആനിമേറ്റെഡ് ചലച്ചിത്രങ്ങൾ
വർഗ്ഗം:വാൾട്ട് ഡിസ്നി ചലച്ചിത്രങ്ങൾ
ക്യാച്ച് മി ഇഫ് യു കാൻ (ചലച്ചിത്രം)

ഫ്രാങ്ക് അബഗ്നെയ്ലിന്റെ ജീവിതത്തെ ആസ്പദമാക്കി  സ്റ്റീവൻ സ്പിൽബർഗ്ഗ് സംവിധാനം നിർവഹിച്ച് 2002-ൽ പുറത്തിറങ്ങിയ ഹോളിവുഡ് ചലച്ചിത്രമാണ് **ക്യാച്ച് മി ഇഫ് യു കാൻ**. ഇതെ പേരിൽ 1980-ൽ അബഗ്നെയ്ലിന്റെ ജീവിത ചരിത്രം പുസ്തകരൂപത്തിൽ പ്രകാശനം ചെയ്തിരുന്നു.  ഫ്രാങ്ക് അബഗ്നെയ്ലായി  ഡികാപ്രിയോയും എഫ്.ബി.ഐ ഏജന്റ് കാർൾ ഹെനററ്റിയായി ടോം ഹാങ്ക്സും അഭിനയിച്ചു.

## അവലംബം

വർഗ്ഗം:ഹോളിവുഡ് ചലച്ചിത്രങ്ങൾ
വലിയ കടൽക്കള്ളൻ

വലിയ കടൽക്കള്ളന്   ഇംഗ്ലീഷിൽ **Great Frigatebird** എന്നാണ് പേര്. ശാസ്ത്രീയ നാമം *Fregata minor* എന്നുമാണ്. ഇവ പ്രധാനമായി കൂടുകൂട്ടുന്നത് ഗലപാഗോസ് ദ്വീപ് അടക്കമുള്ള പസിഫിക്കിലും ഇന്ത്യൻ മഹാ സമുദ്രത്തിലും പിന്നെ തെക്കേ അറ്റ്ലാന്റിക്കിലും ആണ്.

105 സെ.മീ നീളം, കറുത്ത നിറം. പിടയ്ക്ക് പൂവനേക്കാൾ വലിപ്പം കൂടും. 

## വിവരണം

പൂവനും പിടയ്ക്കും കഴുത്തിൽ ഒരു ചുവന്ന പാടയുണ്ട്. പൂവൻ ഇണയെ ആകർഷിക്കാൻ ഇതിനെ വീർപ്പിക്കും. 
 
5-105 സെ.മീ നീളം. നീണ്ടു കൂർത്ത ചിറകുകളുടെ അറ്റം തമ്മിലുള്ള അകലം 205-230 സെ.മീ ആണ്. വാൽ ഫോർക്ക് പോലെയാണ്.

പൂവൻ, പിടയേക്കാൾ ചെറുതാണ്. പൂവന് കറുപ്പു നിറമാണ്. പിടയ്ക്കും കറുപ്പു നിറമാണ്. പക്ഷെ കഴുത്തിലും നെഞ്ചിലും വെള്ള നിറം. ചുവന്ന വളയം കണ്ണിനു ചുറ്റുമുണ്ട്.  
 

## പ്രജനനം

ഇവയുടെ പ്രജനന കാലം ഇണ ചേരുന്നതു തൊട്ട് കുട്ടികളെ പിരിയുന്നതു വരെ രണ്ടു കൊല്ലമാണ്. കൂടുകൾ ചെറു ചെടികൾക്കിടയിലെ മരത്തിലൊ ആണ്. ചെടികൾ ഇല്ലെങ്കിൽ മണ്ണിലും കൂട് ഉണ്ടാക്കും. 7000 ജോടികളൊക്കെയുള്ള കൂട്ട്ങ്ങളായാണ് കൂടു വെയ്ക്കുന്നത്. 

പൂവൻ കൂടുണ്ടാക്കുവാനുള്ള വസ്തുക്കൾ എത്തിച്ചു കൊടുക്കും. പിട കൂടുണ്ടാക്കും. മറ്റുള്ള പക്ഷികള്ഉടെ കൂട്ടില് നിന്നും നിര്മ്നാണ വസ്തുക്കള് കട്ടെടുക്കാറുമുണ്ട്.

68 x 48 മി.മീ വലിപ്പത്തിലുള്ള മങ്ങിയ വെള്ള നിറത്തിലുള്ള ഒരു മുട്ടയാണ് ഇടുന്നത്. 

മുട്ട നഷ്ടപ്പെട്ടാൽ ഇണകൾ പിരിയുകയും പിട പുതിയ ഇണയെ കണ്ടെത്തി ആ വർഷം തന്നെ മുട്ടയിടുകയും ചെയ്യും. മൂന്നു മുതൽ ആറു ദിവസം  വരെയുള്ള ഇടവേളകളിൽ പൂവൻ മാറി പിടയും തിരിച്ചും അടയിരിക്കും. 55 ദിവസം കൊണ്ട് മുട്ട വിരിയും. മുട്ട വിരിയുന്നതിനു മുമ്പെ കുഞ്ഞുങ്ങൾ കരച്ചിൽ തുടങ്ങും. 

## അവലംബം

## External links
* Iwa or Great Frigatebird  Seabirds of Hawaii

വർഗ്ഗം:പക്ഷികൾ
സൺ ഡോഗ്സ്

ലഘുചിത്രം|സൺ ഡോഗ്സ്
പ്രകാശം അസ്തമയ സൂര്യനു ചുറ്റുമുള്ള ഐസ് ക്രിസ്റലുകളിൽ തട്ടി ഒരു വലിയ പ്രഭാവലയം ഉണ്ടാകുന്നു. ഇതിന്റെ ഇരുവശങ്ങളിലും ഓരോ ബിന്ദു ഉണ്ടായിരിക്കും. പ്രകാശത്തിന്റെ പ്രതിഫലനം ശരിയായ രീതിയിലാണെങ്കിൽ ഈ ബിന്ദുക്കൾ സൂര്യനെ പോലെ ശോഭയോടെ കാണപ്പെടുന്നു. അപ്പോൾ മൂന്ന് സൂര്യന്മാർ ഒന്നിച്ചു നിൽക്കുന്നതായി തോന്നും. യഥാർത്ഥ സൂര്യന്റെ അസ്തമയത്തോടെ ഇവയും അസ്തമിക്കും.
പുരാതനകാലം മുതലേ മനുഷ്യർ ഈ പ്രഭാവം ശ്രദ്ധിച്ചിരുന്നു.
ലഘുചിത്രം|സൺ ഡോഗ്സിന്റെ ഒരു പുരാതന ചിത്രം
## അവലംബം

വർഗ്ഗം:പ്രകാശത്തിന്റെ പ്രതിഭാസം
മട്ടക്കളപ്പ് ജില്ല

ശ്രീലങ്കയിലെ ഒരു ജില്ലയാണ് **മട്ടക്കളപ്പ് ജില്ല**. **ബട്ടികലോവ** എന്നും അറിയപ്പെടുന്നു. മട്ടക്കളപ്പ് നഗരമാണ് ഈ ജില്ലയിലെ പ്രധാന നഗരം. ബ്രിട്ടീഷ്‌ ഭരണകാലത്ത് സിലോനിലെ ഒരു ജില്ലയായിരുന്നു മട്ടക്കളപ്പ്. അന്ന് ബട്ടിക്കലോവ എന്നും ഇത് അറിയപ്പെട്ടിരുന്നു. ഈ ജില്ലയുടെ വിസ്തീരണം  2,854 കി.മീ.

## ഡിവിഷൻകൾ
:ഡിവിഷൻ -- ടൌൺ
*ഏറാവൂർ പറ്റു - ചെങ്കലടി
*ഏറാവർ നഗർ - ഏറാവുർ
*കാത്താങ്കുടി - കാത്താങ്കുടി
*കോറളൈപ്പറ്റു - വാഴൈച്ചേനൈ
*കോറളൈപ്പറ്റു മദ്ദി - പാശിക്കുടാ
*കോറളൈപ്പറ്റു വടക്കു - വാകരൈ
*കോറളൈപ്പറ്റു തെക്കു - കിരാൻ
*കോറളൈപ്പറ്റു മേറ്കു - ഓട്ടമാവടി
*മണ്മുനൈ വടക്കു - മട്ടക്കളപ്പ്
*മണ്മുനൈ പറ്റു - ആരൈയംപതി
*മണ്മുനൈ തെക്കു, എരുവിൽ പറ്റു - കളുതാവളൈ
*മണ്മുനൈ തെന്മേറ്കു - കൊക്കട്ടിച്ചോലൈ
*മണ്മുനൈ മേറ്കു - വവുണതീവ്
*പോറതീവ് പറ്റു - വെല്ലാവെളി

## അവലംബം

## അവലംബം

## പുറത്തേക്കുള്ള കണ്ണികൾ
*ഔദ്യോഗിക വെബ്സൈറ്റ് 

വർഗ്ഗം:ശ്രീലങ്കയിലെ ജില്ലകൾ
വർഗ്ഗം:മട്ടക്കളപ്പ് ജില്ല
ചിന്ന കടൽക്കള്ളൻ

ചിന്ന കടൽക്കള്ളനെ   ഇംഗ്ലീഷിൽ  **Lesser Frigatebird** എന്നാണ്. ശാസ്ത്രീയ നാമം  *Fregata ariel* എന്നാണ്. **ചിന്നൻ കടൽക്കള്ളൻ** എന്നും പേരുണ്ട്.
ഇവയ്ക്ക് 75 സെ.മീ നീളമുണ്ട്. ആണിന് കഴുത്തിനു മുന്നിലായി ചുവന്ന നിറത്തിലുള്ള സഞ്ചിയുണ്ട്. ആണിന് മുഴുവൻ ഭാഗങ്ങളും കറുപ്പാണ്. വശങ്ങളിൽ വെളുത്ത അടയാളമുണ്ട്. പിടയ്ക്ക് കണ്ണിനു ചുറ്റും ചുവന്ന വളയമുണ്ട്. 

ഇവ അധികം പറക്കുകയാണ് ചെയ്യുന്നത്. അപൂർ‌വമായെ നീന്തുകയും നടക്കുകയും ചെയ്യുകയുള്ളു.

## പ്രജനനം
ഇവ മരങ്ങളിളാണ് കൂടുകെട്ടുന്നത്. മെയ് മുതൽ ഡിസംബർ വരെയാണ് കൂട് കെട്ടുന്ന കാലം. കൂടുകെട്ടുന്നതും അടയിരിക്കുന്നതും കുഞ്ഞുങ്ങളെ വളർത്തുന്നതും പൂവനും പിടയും കൂടിയാണ്. ഇടുന്ന ഒരു മുട്ട 6-7 ആഴ്ച്ച കൊണ്ട് വിരിയും. 

## അവലംബം

*Lindsey, T.R. (1986) *The Seabirds of Australia*. Angus and Robertson, Australia

## പുറത്തേക്കുള്ള കണ്ണികൾ
*Lesser Frigatebird Factsheet  BirdLife International
ക്രിസ്തുമസ് കടൽക്കള്ളൻ

ക്രിസ്തുമസ് കടൽക്കള്ളന്റെ   ഇംഗ്ലീഷിലെ പേര്  **Christmas Frigatebird**  അല്ലെങ്കില് **Christmas Island Frigatebird** എന്നാണ്. ശാസ്ത്രീയ നാമം *Fregata andrewsi* എന്നാണ്.

വയറിലെ വെളുത്ത നിറമൊഴിച്ച് എല്ലാം കറുപ്പാണ്. 

## വിവരണം

## പുറത്തേക്കുള്ള കണ്ണികൾ
*BirdLife International species factsheet
*Internet Bird Collection: photos, videos and audio recordings 
*Audio recordings from xeno-canto

വർഗ്ഗം:ഇന്ത്യയിലെ പക്ഷികൾ
വെൺ കൊതുമ്പന്നം

പെലിക്കൻ കുടുംബത്തിൽപ്പെടുന്ന ഒരു പക്ഷിയാണ് **വെൺ കൊതുമ്പന്നം**.  **ഈസ്റ്റേൺ വൈറ്റ് പെലിക്കൻ**, **റോസി പെലിക്കൻ**, **വൈറ്റ് പെലിക്കൻ** എന്നൊക്കെ അറിയപ്പെടുന്ന ഗ്രേയ്റ്റ് വൈറ്റ് പെലിക്കൻ .  തെക്കുകിഴക്കേ യൂറോപ്പ് മുതൽ ഏഷ്യയിലെയും ആഫ്രിക്കയിലെയും ചതുപ്പുകളിലും ആഴമില്ലാത്ത തടാകങ്ങളിലും ഇവ കാണപ്പെടുന്നു. 
 
## വിവരണം
ഇതൊരു വലിയ പക്ഷിയാണ്. ചിറകുകളുടെ അറ്റം തമ്മിൽ 226-330 സെ.മീ നീളമുണ്ട്. 

ഈ പക്ഷിയുടെ മൊത്തം നീളം 14-180 സെ.മീ ആണ്. കൊക്കിന്റെ നീളം 28.9 സെ.മീ തൊട്ട് 47.1 സെ.മീ വരെയാണ്. 
പ്രജനന കാലത്ത് പൂവന്റെ മുഖത്തെ തൊലിക്ക് പിങ്കു നിറവും പിടയ്ക്ക് ഓറഞ്ചു നിറവുമാണ്.

## വിതരണം

ആഴംകുറഞ്ഞ തണുപ്പില്ലാത്ത് ശുദ്ധജലത്തിൽ ഇവയെ കാണുന്നു. 
## Feeding behavior

ഇവയുടെ പ്രധാന ഭക്ഷണം മത്സ്യമാണ്. ഭക്ഷണത്തിനുവേണ്ടി നൂറ് കി.മീ വരെ പറക്കും.  ഇവയ്ക്ക് ഒരു ദിവസം 0.9 – 1.4 കി.ഗ്രാം വരെ മത്സ്യം വേണം.   വെള്ളത്തിൽ ആറോ എട്ടോ പക്ഷികൾ കുതിര ലാടത്തിന്റെ ആകൃതിയിൽ നിരന്നാണ് ചിലപ്പോൾ ഇര തേടുന്നത്.  ചിലപ്പോൾ മറ്റു പക്ഷികളുടെ കുഞ്ഞുങ്ങളേയും ഭക്ഷിക്കും. 
## പ്രജനനം
ഇന്ത്യയിലെ പ്രജനന കാലം ഏപ്രിൽ മുതല് മെയ് വരെയാണ്. ഒരു സമയത്ത് 1-4 മുട്ടകളാണ് ഇടുന്നത്. കൂട്ടമായാണ് ഇവ പ്രജനനം നടത്തുന്നത്.  മുട്ട വിരിയാൻ 29-36 ദിവസമെടുക്കും.
 
## അവലംബം

## പുറത്തേയ്ക്കുള്ള കണ്ണികൾ

* BirdLife Species Factsheet 
* Great White Pelican videos, photos & sounds  on the Internet Bird Collection
* (Great) White Pelican – Species text in The Atlas of Southern African Birds.

വർഗ്ഗം:പെലിക്കനുകൾ
പുള്ളിച്ചുണ്ടൻ കൊതുമ്പന്നം

ഞാറപ്പക്ഷികളിൽപെടുന്ന തെക്കേ ഏഷ്യയിൽ കണ്ടുവരുന്ന ഒരുതരം പക്ഷികളാണ് **പുള്ളിച്ചുണ്ടൻ കൊതുമ്പന്നം**  (Spot-billed Pelican) . ഇവ പെലിക്കൺ കുടുംബത്തിലെ ചാരനിറമുള്ള പെലിക്കൺ എന്നും അറിയപ്പെടുന്നു. വലിയ തടാകങ്ങളിലോ തീരപ്രദേശങ്ങളിലോ ഇവയെ കാണപ്പെടുന്നു. ദൂരത്തുനിന്നും മറ്റ് പെലിക്കണുകളോട് സാദൃശ്യംതോന്നുമെങ്കിലും, ചാരനിറം ഇവയെ വ്യത്യസ്തമാക്കുന്നു. മനുഷ്യവാസത്തിനോടടുത്ത് വലിയ കൂടുകളുടെ കോളനികളായും ഇവയെ കണ്ടുവരുന്നു.

## വിവരണം

പെലിക്കനുകളിൽ വെച്ച് താരതമ്യേന ചെറുതാണ് ഈ പക്ഷി. 125-152 സെ.മീ നീളം. 4.1- 6 കി.ഗ്രാം തൂക്കം. ഇവയ്ക്ക് വെള്ള നിറം. ഉച്ചി ചാര നിറമാണ്. വാലിന് തവിട്ടു നിറവും. മേൽ ചുണ്ടിന്റെ വശങ്ങളിൽ കുത്തുകളുണ്ട്. 

## വിതരണം
ഇവ ഇന്ത്യൻ ഉപഭൂഖണ്ഡത്തിലും ശ്രീലങ്ക, കമ്പോഡിയ എന്നിവിടങ്ങളിലും കാണുന്നു. താഴ്വരകളിലെ തടാകങ്ങളിൽ കൂടുതലയി കാണുന്നു.
## പ്രജനനം
 
മറ്റു ജലപക്ഷികളുമായി ചേർന്ന് കൂട്ടമായാണ് പ്രജനനം നടത്തുന്നത്. ജലാശയത്തിനടുത്തുള്ള ചെറിയ മരങ്ങളിലാണ് കൂടു കെട്ടുന്നത്, ചിലപ്പോൾ മനുഷ്യ വാസം ഉള്ളിടത്തും. 
 
 

കൂട് ഉയരം കുറഞ്ഞ മരങ്ങളിൽ കമ്പുകൾ കൊണ്ടുള്ള കട്ടിയുള്ള കൂടുകളാണ്. മൂന്നു നാലു മങ്ങിയ മുട്ടകളാണ് ഇടുന്നത്. മുട്ട 30-33 ദിവസത്തിനുള്ളിൽ വിരിയും. 

 

## ഇര
മത്സ്യമാണ് പ്രധാന ഭക്ഷണം. ഇവ മിക്കപ്പോഴും ഒറ്റയ്ക്കാണ് ഇര തേടുന്നത്.
## അവലംബം

## പുറത്തേക്കുള്ള കണ്ണികൾ

വർഗ്ഗം:പെലിക്കനുകൾ
ജൊഹാൻ ഫ്രെഡറിച്ച് ഗമിലീൻ

ജർമൻ സസ്യശാസ്ത്രഞ്ജനാണ് **ജെ.എഫ്. ഗമിലീൻ** എന്ന **ജൊഹാൻ ഫ്രെഡറിച്ച് ഗമിലീൻ**(ജനനം:1748 ഓഗസ്റ്റ് 8 - മരണം:1804 നവംബർ 1).

വർഗ്ഗം:അപൂർണ്ണ ജീവചരിത്രങ്ങൾ
കുരുടിപ്പാമ്പുകൾ

കാഴ്‌ചയിൽ മണ്ണിരകളോട് സാമ്യം തോന്നുന്ന ജീവികളാണ് കുരുടിപ്പാമ്പുകൾ. തവിട്ടു കലർന്ന കറുപ്പു നിറവും അവ്യക്തമായ കണ്ണുകളും ഇവയെ തിരിച്ചരിയാൻ സഹായിക്കുന്നു. ആംഗല ഭാഷയിൽ Blind Snakes (Worm Snakes) എന്ന് അറിയപ്പെടുന്ന ഇവ Gerrhopilidae, Typhlopidae എന്നീ കുടുംബത്തിൽ പെടുന്നവയാണ്. ലോകത്ത്  ഇരുന്നൂറോളം ഇനങ്ങൾ ഉള്ളവയിൽ ഇന്ത്യയിൽ 19 ഇനവും കേരളത്തിൽ 6 ഇനവും ഉണ്ട്. കുരുടിപ്പാമ്പ് കടിച്ചാൽ ഉടനെ മരണം എന്ന് അന്ധവിശ്വാസം നിലവിലുണ്ട്. ഇവ വിഷമില്ലാത്തവയാണ്.

## കേരളത്തിൽ കാണുന്നവ

അമ്മിഞ്ഞിക്കുടിയൻ പാമ്പ്, തിണ്ടൽ കുരുടിപ്പാമ്പ് എന്നിവ പശ്ചിമ ഘട്ടത്തിലെ തദ്ദേശീയ ഇനമാണ്.

## അവലംബം
കുരുടിപ്പാമ്പുകൾ, ഡോ. മുഹമ്മദ് ജാഫർ പാലോട്ട്- കൂട് മാസിക, ഫെബ്രുവരി 2014

വർഗ്ഗം:കേരളത്തിലെ പാമ്പുകൾ
വർഗ്ഗം:വിഷമില്ലാത്ത പാമ്പുകൾ
വാൽടെർ ഹോമാൻ

ഓർബിറ്റൽ ഡയനമിക്സ്  എന്ന ശാസ്ത്രശാഖയിൽ കാര്യമായ സംഭാവന നല്കിയ ഒരു ജർമൻ എഞ്ചിനീയർ ആയിരുന്നു **വാൽടെർ ഹോമാൻ**. ഹോമാൻ ട്രാൻസ്ഫർ ഓർബിറ്റിന് രൂപം നല്കിയത് ഇദ്ദേഹമായിരുന്നു. ഒരു ബഹിരാകാശവാഹനത്തെ ഏറ്റവും ചെലവു കുറഞ്ഞ രീതിയിൽ ഭ്രമണപഥം വികസിപ്പിക്കാനുള്ള രീതിയാണ്‌ ഹോമാൻ  ട്രാൻസ്ഫർ ഓർബിറ്റ് എന്നറിയപ്പെടുന്നത്. 1925ലാണ് ഹോമാൻ ഇതിനു രൂപം നല്കിയത്. ജർമ്മനിയിലെ RWTH ആഹെൻ യുണിവേഴ്സിടിയിൽ നിന്ന്  1920ൽ പിഎച് ഡി ലഭിച്ചു. ഇന്ത്യയുടെ ചൊവ്വ പര്യവേക്ഷണ പേടകമായ മംഗൾയാൻ ഹോമാൻ ട്രാൻസ്ഫർ ഓർബിറ്റ്  രീതിയാണ്  അവലംബിച്ചിരിക്കുന്നത്.

## അവലംബം


വർഗ്ഗം:1945-ൽ മരിച്ചവർ
വർഗ്ഗം:1880-ൽ ജനിച്ചവർ
വർഗ്ഗം:ജർമ്മൻ ആർക്കിടെക്റ്റുകൾ
കൊക്കുരുട്ടി പാമ്പ്

കൊക്കുരുട്ടിപ്പാമ്പിന്റെ ഇംഗ്ലീഷിലെ പേര് **Beaked worm snake** എന്നാണ് ഇംഗ്ലീഷിലെ പേര്.  *Gryptophlops acutus* എന്നാണ് ശാസ്ത്രീയ നാമം. മേൽ താടിയ്ലെ ചെതമ്പലുകളിൽ ചിലത് ഉന്തി നിൽക്കുന്നതിനാലാണ് ഈ പേരു്. 

കുരുടിപ്പാമ്പുകളിൽ ഏറ്റവും വലുത് ഇതാണ്. 66 സെ.മീ നീളം വരെ വരും.

മണ്ണിരകൾ , ചിതലുകൾ , മ്റ്റു പ്രാണികൾ എന്നിവയാണ് ഭക്ഷണം.

## അവലംബം
കുരുടിപ്പാമ്പുകൾ, ഡോ. മുഹമ്മദ് ജാഫർ പാലോട്ട്- കൂട് മാസിക, ഫെബ്രുവരി 2014

വർഗ്ഗം:കേരളത്തിലെ പാമ്പുകൾ
വർഗ്ഗം:വിഷമില്ലാത്ത പാമ്പുകൾ
ഡ്രീംവർക്ക്സ്

കാലിഫോർണിയ കേന്ദ്രമാക്കി പ്രവർത്തിക്കുന്ന ചലച്ചിത്ര നിർമ്മാണ വിതരണ കമ്പനിയാണ് **ഡ്രീംവർക്ക്സ്**. 2008-ൽ ഇന്ത്യയിൽ നിന്നുള്ള അനിൽ അംബാനിയുടെ റിലയൻസ് എന്റ്റർറ്റെയ്ന്മെന്റ് ഡ്രീംവർക്ക്സിന്റെ ഏതാനും ഓഹരി കരസ്ഥമാക്കി.

## അവലംബം

വർഗ്ഗം:ചലച്ചിത്രനിർമ്മാണ കമ്പനികൾ